خالید عەزیزی: کێشەی گەورەی کۆمەڵگەی نێودەوڵەتی ئەوەیە هەتا ئێستا کێشەی ئێرانی لە “بەرجام”دا پێناسە کردوە – کوردستان و کورد\nبەرواری بڵاو کردنەوە 2020/12/06\nپێوەندییەکانی ئێران و ئەمریکا بەرەو کوێ دەچن. دەوڵەتی نوێی ئەمریکا لە هەمبەر ئێران‌دا چ سیاسەتێک دەگرێتە بەر؟ لەو ماوەیەدا چەند هێرشێکی سایبێری کراونەتە سەر بنکە ئەتومییەکانی ئێران و چەند تەقینەوەیەکی گوماناوی لەو بنکە سەربازییانەی ڕێژیم ڕووی داوە، هەروەها لە پێتەختی ئێران کەسی دووهەمی ئەلقاعیدە و کاربەدەستێکی گەورەی ئەتومی و پیشەسازیی مووشەکیی ڕێژیم دەکوژرێ، بۆشایی ئەمنیەتی لە ئێران دەرەنجامی چین؟ پرسی کورد لە ئێران و ناوچە لە کوێی هاوکێشەکان‌دایە. ئەمانە و چەند پرسیارێکی دی تەوەری سەرەکیی وتووێژی ڕۆژنامەی “کوردستان”ن لەگەڵ کاک خالید عەزیزی، سکرتێری گشتیی حیزبی دێموکراتی کوردستان.\nکاک خالید لە واشنگتۆن چی ڕوو دەدا؟ میراتی تڕامپ چیی بەسەر دێ و ئایا شتی نوێ بەڕێوەیە یان هێلە گشتییەکانی سیاسەتی ئەمریکا لە پێوەندی لەگەڵ ئێران‌دا لەجێی خۆیان دەمێننەوە؟\nپێشێنەی تێک‌چوونی پێوەندییە ئاساییەکانی نیوان ئەمریکا و ئێران بۆ سەرەتای هاتنە سەر کاری کۆماری ئیسلامی دەگەڕێتەوە و لەوساوە پێوەندیی نێوان ئەم دوو وڵاتە هەوراز و نشێوی زۆری پێواوە. بەڵام بەگشتی لە ئەمریکا متمانە بە کۆماری ئیسلامی ناکەن و کۆماری ئیسلامی وەک حکوومەتێکی تێرۆریست، نامەسئوول و نادێموکراتیک چاو لێ دەکەن کە بەرامبەر بە بەڵێنەکان و ڕێککەوتنەکان و چارتێرەکانی مافی مرۆڤ لە دونیادا وەڵامدەر نییە. ئەوە بۆچوونێکە هەم دێموکراتەکان هەیانە و هەم کۆمارییەکان بوویانە و لەوەدا جیاوازییەک لە نێویان‌دا نییە. جیاوازییەک کە هەبێ لە خوێندنەوەیان بۆ ڕاگرتنی کۆماری ئیسلامی و کەم‌کردنەوەی مەترسییەکانی ڕێژیمی ئێرانە لەسەر ئەمریکا و سەقامگیری و ئارامییە لە ناوچەی ڕۆژهەڵاتی نیوەڕاست‌دا.\nبە هاتنەسەرکاری بایدن تەبیعەتەن کۆمەڵێک شتی تازە دێتە گۆڕێ. بەڵام ئەمریکا وڵاتی دامەزراوەیە. لە تەنیشت کۆشکی سپی و دەسەڵاتی سەرکۆمار، سەنا هەیە، کۆنگرێس هەیە، ڕای گشتی هەیە و سەرکۆماری ئەمریکا ناتوانێ بێ سەرنجدان و گەڕانەوە بۆ ئەو شوێنانە سیاسەت بکا. لە هەمووی ئەوانە گرینگتر ئەگەر هەشتا میلیۆن کەس دەنگیان بە بایدن داوە، بەڵام لە نیوان حەفتا و دوو تا حەفتا و سێ میلیۆن دەنگ بە تڕامپ دراوە. جا ئەگەر وایە، کۆمەڵگەی ئەمریکا دوو جەمسەرییەک بە دوو خوێندنەوەی جیاوازی تێدا هەیە. بۆیە بایدن هەوڵ دەدا لە پێوەندی لەگەڵ ئێران‌دا هاوبەشییەک لەو جیاوازییانە دروست بکا.\nتڕامپ لە پێوەندی لەگەڵ ئێران‌دا تەک ڕەهەندی بۆ مەسەلەکان چوو، و زۆرتر گرینگیی بەوە دا بە گوشاری ئابووری ئێران بەچۆک‌دا بێنێ و ناچار بە دانوستان لەگەڵ خۆی بکا و مەرجەکانی خۆی لە پێوەندی لەگەڵ بەرجام و پڕۆژەی ئەتۆمی بەسەردا سەپینێ. لەو بوارەدا لە ڕوانگەی منەوە رەخنەیەک کە لە سیاسەتەکانی تڕامپ دەگیرێ ئەوەیە کە ناوبراو لە دروست‌کردنی کۆدەنگیی نێودەوڵەتی لە دژی ئێران سەرکەوتو نەبوو. هاوبەش و هاوپەیمانەکانی خۆی لە ئورووپا لەدەست دا و تا ڕادەیەکی زۆر دەستی بۆ ڕووسیە ئاواڵا کرد و چینیش دیارە کە لە گۆشەنیگای ئابوورییەوە چاو لە مەسەلەکە دەکا.\nبۆیە لێرەدا لەوانەیە بایدن بەدوای ئەوەدا بڕوا کە دۆستان و هاوپەیمانانی پێشووی ئەمریکا کە لە پڕۆژەکانی تڕامپ‌دا وەلا نرابوون، بیانهێنێتەوە نێو گەمەکە و لەو ڕێگەیەوە ئێران ناچار بە دانوستان و ڕێک‌کەوتنێکی بەرپرسانە بکا. لێرەدا دەمهەوێ یەک شت بڵێیم ئەویش ئەوەیە، دەوڵەتان بەپێی بەرژەوەندیی خۆیان چاو لە هاوکێشەکان دەکەن. واشینگتۆن بەپێی بەڕژەوەندیی خۆی و پاراستنی ئەمنیەتی هاوپەیمانانی چاو لە مامەڵە لەگەڵ ئێران دەکا، بەتایبەت لە ناوچەی ڕۆژهەڵاتی نێوەڕاست. ئێمەش دەبێ لەو گۆشەنیگایەوە هەڵسەنگاندن بۆ ئەم بابەتە بکەین.\nبەڵام لەگەڵ ئەوەش‌دا کۆماری ئیسلامی و کاربەدەستانی ئەم ڕێژیمە بە شێوەیەک باس لە گەڕانەوەی بایدەن بۆ “بەرجام” دەکەن. پێتان‌وایە سەقامگیرییەک لە بواری ئابووری‌دا بۆ ئێران بگەڕێتەوە؟\nڕاستە ئەمریکای قۆناغی سەرۆکایەتیی بایدن ئەمریکای سەردەمی تڕامپ نابێ، بەڵام قەتعەن ئێرانیش زۆر گۆڕاوە. لەڕاستی‌دا ئابڵۆقەی ئابووری لەسەر ئێران، ئابووریی ئەم وڵاتەی تووشی ڕووخانی گەورە کردووە، داڕمانێکی ئابووری و کۆمەڵایەتیی گەورە لە گۆڕێ‌دا هەیە کە کێشەی لەنێو دەسەڵاتیش‌دا دروست کردووە. جا ئەگەر وایە ئێران ئەمڕۆ ئێرانی سەردەمی ئۆباما نییە و لە کەوتنە سەودا لەگەڵ ئەمریکا زۆر زۆر لاوازترە. ئێران لە هەلومەرجێکی زۆر خراپ‌دایە، ناڕەزایەتییەکان لە ئێران پەرەیان سەندوە، لەنێو خودی رێژیم‌دا کێشە دروست بووە لە چەندی و چۆنی مامەڵە لەگەڵ ئەمریکا. تەنانەت وەزیری دەرەوەی ئێران زەریف دۆینێ بەجۆڕێک دانی بەوە دانا کە لە تاران کێبڕکێ هەیە کە کێ لە پێش‌دا پێوەندیی بە ئەمریکاوە بگرێ. ئێرانێک کە لە پێتەختەکەی خۆی ناتوانێ ئەمنیەت بۆ کاربەدەستانی خۆی دابین بکا. ئێرانێک کە بایەخی تمەن وەک دراوە نیشتمانییەکەی لەوپەڕی لاوازیی خۆی‌دایە. جا ئەگەر وایە با ئەوە بڵێین بە هاتنە سەر کاری بایدێن ئێرانییەکان بەتایبەت ئەوانەی کە لە دەسەڵات‌دان پێیان وانییە دونیا بە مەیلی ئەوان دەچێتە پێشێ، نەخێر. لە واشینگتۆنیش خوێندنەوە بۆ ئێرانی ئێستا دەکرێ. بایدێن یان ئیدارەی نوێی ئەمریکا چاو لەوە دەکا بزانێ ئێران لە چ‌هەڵومەرجێک‌دایە. بۆیە بە باوەڕەی من ئێران لە هیچ بوارێک‌دا لە بارودۆخێکی باشی دانوستان لەگەڵ ئەمریکادا نییە، بە هیچ جۆر.\nکاک خالید دەبینین ئەو کۆماری ئیسلامییە کە بۆ وێنە کۆبوونەوەیەکی کۆمیتەی ناوەندیی حیزبی دێموکراتی بە مووشەکی بالستیک لە وڵاتێکی دیکەدا کردە ئامانج، ڕۆژ نییە زەبرێکی لێ نەدرێ. ڕاستە زەبروزەنگی ڕێژیم لەسەر خەڵک زۆرە، بەڵام بەردەوام لە هێزەکانی لە سووریە، لە بنکە ئەتومییەکانی لە نێوخۆی وڵات و لە کاربەدەستەکانی دەدرێ. جەنابت چۆنی لێک‌دەدەیتەوە، ئایا بۆشایەکی سیاسی و ئەمنیەتیی گەورە لە ئێران‌دا پێک هاتووە؟\nئەگەر توانایی نیزامیی حیزبی دێموکرات لەگەڵ کۆماری ئیسلامی بەراورد بکەین، ڕاستە کۆماری ئیسلامی توانای سەربازیی لە ئێمە پترە. بێ‌گومان بۆ کۆماری ئیسلامی ئاسان بوو بە مووشەک هێرش بکاتە سەر سەرکردایەتیی حیزبی دێموکراتی کوردستان، بەڵام ئەو ڕێژیمە لە ڕەهەندی تیکنیکی، نیزامی و ئەمنیەتی لە کێشە لەگەڵ ئەمریکا لە ناوچەکەدا ئەو تواناییەی نییە. لێدان لە قاسم سولیمانی و ئەوەی لەو دواییانە لە بنکە ئەتومییەکانی ئێران و کوژرانی فەخری‌زاد لە تاران ڕووی دا ئەوە دەگەیەنێ کە کۆماری ئیسلامی نەک لە دۆخی هێرشبەری، بەڵکوو لە هەلومەرجێکی باشی بەرگریش‌دا نییە و لەڕاستیدا ئەگەر تووشی کێشەیەک بێ لەگەڵ دونیای دەرەوە، لە ڕەهەندی سەربازی و لۆجستیکییەوە شکێنەرە. دەمەوێ بڵێم کوژرانی قاسم سولەیمانی و هەموو ڕووداوەکانی یەک‌ساڵی ڕابردووی ئێران پرسیارێکی زۆر گەورە و جیدیی لەسەر ئەو سیستمە دروست کردووە و ئەوە هێز و ورەی داوەتە خەڵک.\nڕاستە ئەم ڕێژیمە لە سەرکوتی خەڵک، ئێعدام کردن، ئەشکەنجە، زیندانی کردن و بەئەمنیەتی کردنی کوردستان و لە زۆر بواری دیکەدا زاڵە بەسەر خەڵک‌دا، بەڵام لەو بوارانەدا زەربە پەزیرە و لە دۆخێکی زۆر نالەباردایە. ئەمن پێش‌بینی دەکەم ئەو دۆخە لەنێو خودی دەسەڵات و، سیستەمیش‌دا تووشی کێشە و ناکۆکییان بکا.\nئاکامگیریی من لەو باسە ئەوەیە کە کۆماری ئیسلامیی ئێستا کۆماری ئیسلامیی سەردەمی ئۆباما نییە و لە دۆخێکی خراپ‌د لەگەڵ دونیای دەرەوە دەدوێ و کۆمەڵگەی نێودەوڵەتییش هەمووی ئەوانە دەزانن.\nکاک خالید زۆرێک لە ڕێبەرانی کورد بەجۆرێک عەتفێکیان بۆ جۆ بایدن هەیە، پێیان وایە دۆناڵد تڕامپ سیاسەتەکانی لە ناوچەدا بە نیسبەت کورد باش نەبوو. جیاواز لە پرسی ئێران جەنابیشت هەروا بیر دەکەیەوە؟ ئەوەی کە ئایا لە سیاسەتی نوێی کۆشکی سپی‌دا کورد وەک فاکتۆرێک سەیری دەکرێ؟\nیەکەم، لە واشینگتۆن و لە چەقی هاوکێشەکانی دونیادا کورد وەک نەتەوەیەک یان وەک یەکەیەکی سیاسی بوونی نویە. کۆمەڵگەی نێودەوڵەتی و پێوەندییە نێودەوڵەتییەکان بەپێی ئەو یاسا و ڕێسایانە کە لەنێو وڵاتان‌دا هەیە ڕێک دەخرێن و تەنزیمی ستراتیژیی خۆیان دەکەن. لە واشینگتۆن کە چاو لە عێراق دەکردرێ، پرسی کورد لە چوارچێوەی عێراق‌دا دەبیندرێ. لە ئێران‌دا پرسی کورد لە چوارچێوی ئێران و، لە تورکیە و سووریەش هەروەتر. بۆیە من دەستووری کارێک، یان پلانێک بە گشتی نیسبەت بە پرسی کورد لە هیج جێگایەکی دونیادا نابینم.\nدووهەم، بەڵام ئەوە بەو مانایە نییە کە پرسی کورد لەئارادا نەبێ، کورد لە ڕۆژهەڵاتی نێوەڕاست و لە پێوەندی لەگەڵ پرسی ئەمنیەتی ناوچەدا وەک فاکتەرێک هەیە و نادیدەش ناگیردرێ. بەڵام کە دێیە نێو چارەسەری پرسەکە، چارەسەرەکە هەر لە چوارچێوەی ئەو وڵاتانەدا دەبیندرێ کە کوردیان بەسەردا دابەش بووە. بۆیە واشینگتۆن لە تاران بەپێی بەرژەوەندی و پێوەندییەکانی خۆی لەگەڵ تاران چاو لە پرسی کورد لە ئێران دەکا. یان هەر بەپێی ئەو بەرژەوەندییە سەیری پێوەندییەکانی لەگەڵ حیزبی دێموکراتی کوردستان یان ئۆپۆزیسیۆنی ئێرانی و لایەنەکانی دیکە دەکا. ئەو چاوەڕوانییەش کە جەنابت باست کرد یان ئەوەی ڕێبەڕانی کورد هێندێکیان لەگەڵ جۆ بایدن یان لایەنەکانی دیکە پێوەندییان هەیە و پێی دڵخۆش ئەوەش سروشتییە. هۆکارەکەی ئەوەیە کە پرسی کورد لە وڵاتانی عێراق و سووریە لە هەشت نۆ دە ساڵی ڕابردوودا هێندێک کەوتە نێو مامەلە نێودەوڵەتییەکان و ڕەنگە لەوێ بایدن و ئەمریکا بەدووی چارەسەری تایبەت بە خۆیان بگەڕێن. بەڵام کە باسەکە دێتە سەر ئێران ئەوە ئەرکی ئێمەیە کە وەک حیزبی دێموکراتی کوردستان لە چوارچێوەی، بەرنامەمان بۆ داهاتووی ئێران بە هاوکاری و هەماهەنگی لەگەڵ ئۆپۆزیسیۆنی ئێرانی و، دەرکی خەباتی مەدەنی لە نێوخۆی وڵات بەتایبەت کوردستانی ئێران و لە ڕەهەندی کرداری و مەیدانی حیزبی دێموکرات لەگەڵ حیزبەکانی دیکەی کوردستان بەجۆرێک هەماهەنگی بکەین و، پرسی خۆمان بۆ ئیدارەی نوێی ئەمریکا و جۆ بایدن باس بکەین. هۆکارەکشی ئەوەیە دێموکراتەکان لە ئەمریکا بەرینتر چاو لە دونیا دەکەن و پێچەوانەی تڕامپ تەک ڕەهەندی سەیری دیاردە سیاسییەکان ناکەن.\nئەمن لام‌وایە لەوێ دەرفەتی زۆرترمان هەبێ بۆ قسەکردن و بڵێین ئێوە کە ئاوڕ لە کێشەی نێودەوڵەتی دەدەنەوە، کێشەی ئێران خۆ هەر کێشەی “بەرجام” نییە، هەر کێشەی ناوکی و مووشەکیی ئەم رێژیمە نییە و “بەرجام”یش لەڕاستیدا کۆماری ئیسلامی وەک کارتێک کەڵکی لێ وەردەگرێ. پێیان بڵێین باشترین ڕێگا ئەوەیە کە لە تەنیشت ئەم بابەتانە، سەرنج بە خەبات و تێکۆشانی خەڵک لە نێوخۆی وڵات بەتایبەت خەبات و جموجۆڵی مەدەنی و مافخوازی لە ڕۆژهەڵاتی کوردستان بدەن.\nبەڵام کاک خالید لەسەردەمی ئۆباماش‌دا ناڕەزایەتییەکان و جووڵانەوەکان لە ئێران هەر هەبوون. هەر لەجێ‌دا، ئەم جموجۆڵە مەدەنییانە لە ئێران و لە کوردستان لە دنیای دەرەوەدا دەبیندرێ؟ کوا وەکوو فاکتەرێک حیسابی لەسەر دەکرێ؟\nمادام واشینگتۆن بە تەبیعەتی بەرژەوەندیی خۆی چاو لە پێوەندییەکانی لەگەڵ تاران دەکا، ئۆباماش ڕێک ئەوەی کردووە کە بەخوێندنەوەی خۆیان بەرژەوەندیی بۆ ئەمریکا بووە. هەر سەرکۆمارێک کە لە واشینگتۆن دێتە سەر کار، ڕیزبەندیی پرسەکان دەکا، بۆیە مەسەلەی ئەمنیەتی لە ئێران هەڵسوکەوتی ڕێژیم لە ناوچە لە ئەولەوییەت‌دا دەبێ. ئێمە دەبینین زۆر وڵاتی دیکەش لە دونیادا هەیە دیکتاتۆرین. لەو وڵاتانەدا مافی ژنان نییە، مافی خەڵک نییە، دێموکراسی نییە، هەڵبژاردنی ئازاد نییە، کەچی ئەمریکا پێوەندیی زۆر باشیشی لەگەڵیان هەیە، بەتایبەت لە ڕۆژهەڵاتی نێوەڕاست. ئەگەر وایە مادام ئەوان ئەولەوییەتەکەیان مامەڵە لەگەڵ ئێران و کۆنتڕۆڵی ڕەفتاری ئێرانە، کەم زەرەر کردنە، زۆر بەداخەوە پرسی مافی مرۆڤ دەخرێتە پەراوێزەوە. بەڵام ئەوە ئەرکی ئێمەیە کە لەو بەشەدا چالاک بین.\nئێمە وەک حیزبی دێموکراتی کوردستان هەمیشە پێمان گوتوون ئەگەر دەتانەوێ ئێران بەرپرس و رێژیمێکی وەڵامدەر بێ، کۆماری ئیسلامی جێگای متمانە نییە. یان دەبێ ئەو حکوومەتە بڕوا بۆ ئەوەی کە بۆ هەمیشە لە شەڕ و کێشەی تێرۆریزم و کێشەی ناوکی و نامەسئوول بوون لە حکوومەتێکی وا ڕزگاریتان بێ؛ یان دەبێ زەمینە خۆش بێ و یارمەتیدەر بن بۆوەی خەبات و تێکۆشانی خەڵکی ئێران بە ئاکام بگا و ڕێژێمێکی خەڵکی بێتە سەر کار. حکوومەتێک کە مەسئوول نەبێ بەرامبەر بە خەڵکەکەی خۆی، ناشتوانێ بەرپرس بێ بەرامبەر بە دنیای دەرەوە. بۆیە ئێمە چ وەک حیزبی دێموکراتی کوردستان و چ وەک ئۆپۆزیسیۆنی ئێرانی لەڕاستی‌دا ئەوە ئەرکمانە و هەر ئەوەشمان بە دەستەوەیە. ئێمە لە پرسی بەرجام و لە کێشەی ناوکیی ئێران لەگەڵ دونیای دەرەوەدا مەجالی قسەمان نادرێتێ، بەڵام دەبێ پەیتا پەیتا پێیان بڵێین کە چل ساڵە تاقیتان کردوونەوە و بۆشتان دەرکەوتووە کە کۆماری ئیسلامی جێگای متمانە نییە. پێیان بڵێین باشترین ئەهرۆمی گوشار بۆ سەر کۆماری ئیسلامیی ئێران ئەوەیە خوێندنەوە بۆ خەبات و تێکۆشانی خەڵک و مەوقعییەتی ئەوان لە خەبات دژی کۆماری ئیسلامییدا بکەن و لەو پێوەندییەدا خەڵک هیوا و ئومێدی ئەوەی پێ بدرێ کە دنیای دەرەوە کۆماری ئیسلامی تەنیا بە کێشەی “بەرجام” پێناسە ناکا.\nئەوە ئیشکالێکی زۆر گەورە و بەهێزی کۆمەڵگەی نێودەوڵەتی بووە تا ئێستا، بەتایبەت لە سەردەمی دۆناڵد تڕامپ‌دا.\nسەرەڕای ئەو کەمتەرخەمییەی کۆمەڵگەی نێودەوڵەتی، بەڵام دەبینین کە خەڵک کۆڵیان نەداوە، ناڕەزایەتییەکان بەردەوامن، ڕۆژانە خەڵک دەگیرێ و سزای قورسی ئێعدام بەسەر چالاکانی سیاسی‌دا دەسەپێندرێ. حیزبەکان، بەتایبەتی حیزبی دێموکرات هێشتا هەر ئامانجە و لێی دەدرێ، تێرۆری لێ دەکرێ، مووشەکباران دەکرێ بەڵام کۆڵی نەداوە، پێتان وایە ئەم دۆخە دەگاتە کوێ؟\nیەکێک لەو پرسانەی کە لە ڕۆژنامەکان و سۆشیال مێدیای دەرەوەدا دەبیندرێ خەبات و تێکۆشانی خەڵکی ئێرانە. ئەوان دەبینن لە ئێران کە حکوومەتی موتڵەقی نیزامی کۆماری ئیسلامی زۆر بە توندی لە دژی خەڵکەکەی کار دەکا و هیچ مەجالی پشوودانێکیان پێ نادا؛ بەڵام، ئەو خەبات و تێکۆشانە هەیە بۆ نموونە ئەوەی خەزەڵوەری ساڵی ڕابردوو گۆڕانێکی زۆر گەورە بوو کە دنیا بینیی. هەروەها پرسی هەڵبژاردنەکان بوو کە خەڵک بەشدارییەکی ئەوتۆی نەکرد. بەڵام وەک پێشووتریش گوتومە لە ماوەی یەک ساڵی ڕابردوودا بەداخەوە پەتای کۆڕۆنا لە فریای کۆماری ئیسلامی هات. دەنا خەبات و تێکۆشان و ناڕەزایەتیی خەڵکی ئێران لەڕاستی‌دا دۆخ و هەڵومەرجێکی نوێی دروست کردبوو، کەشی سیاسیی زۆر تایبەت لە ئێران خوڵقابوو و کۆماری ئیسلامیی تەریک خستبۆوە، بەتایبەت دوای ڕیسوایی بەردانەوەی فڕۆکە ئۆکراینییەکە. کەچی کۆڕۆنا گەیشتێ و هەموو شتێکی خستە ژێر سێبەری قورسی خۆیەوە و ئەم پرسەی بە جۆرێک وەپاش خست. لە ئێستادا خەڵک لە کەمتەرخەم و خەمساردیی ڕێژیم‌دا بەجۆرێک بیر لە ژیان و سەڵامەتی خۆیان دەکەنەوە، بەڵام نیزامی کۆماری ئیسلامی ئەولەوییەتەکەی هەر ڕزگاریی ڕێژیمەکەیانە و ئەسڵەن خەڵکی بەلاوە گرینگ نییە. دوو وێنەی تەواو دیار و جیاواز و بەرچاو. جا ئەگەر وایە لە دونیای دەرەوە تێگەیشتن هەیە بۆ خەبات و تێکۆشانی خەڵکی ئێران. خەباتی ژنان و بەتایبەت ئەو خەبات و جموجۆڵە مەدەنییە کە لە ڕۆژهەڵاتی کوردستان هەیە لە بواری ژینگەپارێزی‌دا، لە بۆنە سیاسییەکان‌دا، لە بۆنە نیشتمانی و نەتەوەییەکان‌دا، لە بواری ئەدەبی‌دا و بە بۆنەی جۆراوجۆر کە خەڵک دێنە سەر شەقام، دنیا ئەوانە دەبینێ. دنیا دەبینێ لە دەورانی کۆڕۆنادا کە کۆماری ئیسلامی بەرپرسانە هەڵسوکەوتی نەدەکرد، خەڵک لە خۆیان مایەیان دادەنا، یارمەتییان بە خەستەخانەکان کرد، یارمەتیی یەکتریان دەدا. ئەو خەڵکە پێشتریش لە کاتی هێرش بۆ سەر قەڵای دێموکرات لەسەر هێڵ بوون، لەپێوەندی لەگەڵ پرسی کۆڵبەران لەسەر هێڵ بوون، یانی دنیایەک بواری ئاوا کە لە ڕۆژهەڵاتی کوردستان ئەزموون کراوە. دنیای دەرەوە تێ دەگا کە شعوورێکی سیاسیی بەرز لە ڕۆژهەڵاتی کوردستان هەیە و، لەسەر پێناسەی نەتەوایەتی و لەسەر شوناس‌خوازیی خۆیان کۆڵ نادەن و هەر لە مەیدان‌دان. ئەوانە لە بەردەوامیی خۆیان‌دا ئەرکی بەردەوامیش دروست دەکەن کە بە خۆشییەوە حیزبی ئێمە لەو بوارەدا ئەوەی لە توانایدا بێ کردوویەتی و هەمیشە پشتیوانی خەبات و تێکۆشانی خەڵک لە نێوخۆی وڵات بووە. بەڵام ئەوە دەبێ بگوازرێتەوە بۆ ئاستێکی گەورەتر و، لە ڕەهەندێکی گەورەتردا ئێمە ڕای گشتی باشمان لەسەری هەبێ.\nکاک خالید هەموو ئەم خاڵە بەهێزانە بزووتنەوەی ڕۆژهەڵاتی کوردستان کە حیزبی دێموکرات و بەڕێزتان زۆر پێداگریی لەسەر دەکەن لەجێی خۆی‌دایە، بەڵام خاڵێکیش کە من ئیزن بە خۆم نادەم بڵێم خاڵی لاواز هەیە، ئەویش کێشەی یەکڕیزی لەنێو بزووتنەوەی کوردستان بەتایبەت لەنێو حیزبەکان‌دا وەک پێویستی و پێش‌مەرج بۆ گۆڕانکارییەکان. ئەم کێشانە چۆن چارەسەر دەبن؟ کەی چارەسەر دەبن؟\nلە کۆبوونەوەی کۆمیتەی ناوەندیی حیزب‌دا کە لە چەند ڕۆژی ڕابردوودا گیرا، ئێمە لێکدانەوەیەکی گشتی و بەربڵاومان کرد لە دۆخی نێودەوڵەتی، هەلومەرجی ئێران و پرسی کورد لە ڕۆژهەڵاتی کوردستان. تەبیعەتەن نەفسی لێکدانەوە هەر بۆ باس و لێکۆڵینەوە نەبوو. بۆ ئەوە بوو کە بزانین ئێمە وەک حیزبی دێموکراتی کوردستان دەتوانین چ ڕێکارێک و چارەسەرێکمان هەبێ. بۆیە لە قۆناغی یەکەم‌دا ئێمە تاوتوێی دۆخە گشتییەکە لە بواری هەلومەرجی ناوچە و ئێران، توانا و زەرفییەتی دیپڵۆماسی و تواناکانمان لە بوارەکانی دیکە و دەرفەت و هەڕەشە و مەترسییەکانمان کرد. کاتێکیش سەر ڕێگا چارەکان، بەو ئاکامە گەیشتین – دیارە ئەوە هەمیشە باوەڕی حیزبی دێموکرات بووە- کە بۆ ئەوەی لە تەواوی ئەم بوارانەدا قسەمان بڕوا و لە هەمووی ئەم بوارانەدا بە دەنگێکی یەکگرتوو بێینە گۆڕێ و یەک دەنگێکمان هەبێ و کاتێک باسی ڕۆژهەڵاتی کوردستان دەکەین کە خەڵک لەوێ هێندە فیداکاری دەکا و، هێندە تێکۆشانیان هەیە و، هێندە قوربانی دەدەن و هێندە لەسەر خەتن؛ تەبیعەتەن دەبێ هەموو حیزبەکانیش بە قەبارەی فیداکاری و، تێکۆشانی ئەوان لەسەر خەت بین و بە هەست بە بەرپرسیارەتییەوە بڕۆینە پێشێ. لێرە چارەسەرەکە دەبێتە یەکڕیزی و یەکگرتوویی.\nتا ئەو جێگایەی پێوەندیی بە ئێمەوە هەیە، حیزبی دێموکراتی کوردستان لە هیچ بوارێکدا کۆتایی نەکردوە، بەڵام ئەوە تەواو نییە، هۆی ئەوەیە کە حیزب و لایەنی سیاسیی جۆراوجۆر و بیروبۆچوونی جیاواز هەیە. بۆیە کاتێک لە تەواوەتیی خۆی‌دا باس لەو بابەتە دەکەین، یەکێک لە چارەکان ئەوەیە حیزبی ئێمە چۆن بە هەست بە بەرپرسیارەتییەوە هەر وەکوو ڕابردوو کار بکا و، لەگەڵ حیزب و لایەن سیاسییەکانی دیکە هاوکاری و هەماهەنگیی هەبێ. بۆ نموونە لەنێو ناوەندی هاوکاری‌دا تێ بکۆشین پڕۆژە و بەرنامەمان هەبێ و ئەو ناوەندە چالاکتر بێ و لە بواری جۆراوجۆردا هەموومان بەیەکەوە کۆدەنگییەکی کوردیمان هەبێ و ئەو کۆدەنگییە کوردییە لە زۆر بواردا بۆ ئێمە بە کار دێ.\nدووهەم، هەروەها باس لەوە کرا چۆن حیزبی ئێمە تێ‌بکۆشی لەگەڵ لایەنە ئێرانییەکان یارمەتیدەر بێ دروست‌کردنی تێگەیشتنی هاوبەش لەسەر پرسە گشتییەکانی ئێران و بە هاتنە سەرکاری بایدن و دێموکراتەکان دەبێ بزانین چ مەجاڵێکی دیکە بۆ ئێمە دروست دەبێ.\nسێهەم دیسان هەر لەو بوارانەدا چ بکەین ئەو کۆدەنگییە و ئەو ئیجماعە پەیامێکی هاوبەشی تێدا بێ کە لە نێوخۆی وڵات خەڵک خۆپیشاندان و ناڕەزایەتیی دەردەبڕن و دێنە سەر خەت و لە شەقام دروشم دەدەن، ئەو دروشمانە بە سەر دەیان حیزب‌دا بڵاو نەبێتەوە. جا ئەگەر وایە لەو بوارەدا بەخۆشییەوە کۆمیتە ناوەندی پەیامی لە هەمووی ئەو بوارانەدا هەبوو و، دەفتەری سیاسیی ڕاسپاردوە بەدوای ئەوانەدا بچێ و تێ‌بکۆشی جێبەجێیان بکا.\nکاک خالید کە باس لە یەکڕیزی دەکرێ خەڵک نەک هەر لە ڕۆژهەڵاتی کوردستان لە بەشەکانی دیکەی کوردستانیش، زوومەکان زوو دەچێتە سەر واقعی دوو لایەنیی حیزبی دێموکرات. ڕوونە ئەولەوییەتی یەکەم لە ڕۆژهەڵاتی کوردستان یەکڕیزی و یەکگرتوویی دوو لایەنی دێموکراتە و دەشزانم لە کۆبوونەوەی کۆمیتەی ناوەندی‌دا زۆر بە جیدی باسی لەسەر ئەوە کراوە و، ئێستاش دانیشتنی هەیئەتەکانی دوو لایەنی دێموکرات دەکرێن. ئاخۆ لەو بارەوە شتێکی تازە و هیوا بەخش هەیە باسی بکەن؟\nئەو چاوەڕوانییانەی خەڵکی ڕۆژهەڵاتی کوردستان، تەواو لە جێگای خۆی‌دایە. من بەش‌بەحاڵی خۆم لە لایەن حیزبی دێموکراتی کوردستانەوە دەرکی دەکەین و، بە ڕێزەوە لێی دەروانین. تا ئەو جێگایەی پێوەندیی بە حیزبی دێموکراتی کوردستانەوە هەیە لە چەند ساڵی ڕابردوودا هەمیشە ئەو هەوڵانەمان داوە و پێمان وایە پەنجەرەی بەهێزکردنی یەکڕیزیی حیزبەکانی ڕۆژهەڵاتی کوردستان ئەوەیە کە کێشەی دێموکراتەکان چارەسەر بکرێ. لە ڕابردووشدا هەوڵمان داوە، ئەم پڕۆسەیە هەوراز و نشێوی بووە و تەبیعەتەن دەبێ پشوودرێژ بین. بۆیە لە درێژەی گرینگیی ئەو بابەتە کە پرسی یەک‌گرتنەوەی دێموکراتەکان و یەک‌بوونەوەی ئەم دوو حیزبە پێویستی و زەروورەتێکی گەورەی نیشتمانی و سیاسییە و دەبێ ئاوا چاوی لێ بکەین. ئێمە گوتمان کە هەموو چارەکان لەوەدا دەبینین یەکگرتوویی و دەنگێکی بەهێز هەبێ. بۆیە لەو دواییانەدا و لە درێژەی ئەوەدا ڕێبەریی هەر دوو لا پێکەوە دانیشتنمان هەبووە و ئێستا هەیئەتەکانمان پێکەوە کار دەکەن. خەسارناسیی ئەوەمان کردووە کە لە ڕابردوودا بۆچی نەماتوانیوە ئەو یەک‌گرتنەوەیە جێبەجێ بکەین و ئەوانەشمان هێناوەتە بەر باس. لە ئێستادا ڕێبەریی هەر دوو لا لەسەر خەتین و هەیئەتەکانمان دادەنیشن و تاوتۆی لایەنی جۆراوجۆری پرسە دەکەن کە چۆن دوو لایەنی حیزبی دێموکراتی کوردستان و حیزبی دێموکراتی کوردستانی ئێرانن بەسەر ئەم کۆسپانەدا سەر بکەون. لەهەرحاڵدا بەخۆشییەوە ئیرادەیەک دەبینم لە ڕێبەری هەردوو لادا و مادام ئەو ئیرادەیە هەیە، ئەرکی کۆمەڵانی خەڵکە کە چاوەڕوانییەکانیان بەهێز بکەن و، ئەرکی ئەندامانی هەر دوو لای دێموکراتە لەسەر خەت بن. ئەرکی ئەندامانی ڕێبەریی هەر دوو لای دێموکراتە ئیرادەیان زۆرتر بێ و لەهەرحاڵدا ئێمە بە هاوکاریی یەکتر ئەو بەرپرساییەتیە جێبەجێ دەکەین و مادام ئەوەشمان جێبەجێ کرد، دەبێ لە حیزبێکی یەکگرتووی دێموکرات‌دا ئیلزامات و بەڵێنمەندیی بەهێزیشمان دەبێ و ئەوە دەتوانێ پەیامێکی باشی هەبێ بۆ داهاتووی خەبات و تێکۆشانی ئێمە لە ڕۆژهەڵاتی کوردستان.\nڕاستە ئەو کارە گرفتی خۆی بووە و لە دانوستانیش‌دا هەوراز و نشێو هەیە، بەڵام ئەسڵ ئەوەیە کە بە هەست بە بەرپرسیارەتییەوە ئەو هەوراز و نشێوانە تێپەڕ بکەین. بەڵام مادام ئەوە چاوەڕوانی و داوای خەڵکە و ئێمە دەبێ جێبەجێی بکەین، هاوکات منیش ئەو چاوەڕوانی و داوایەم هەیە کە خەڵک لە نیوخۆی وڵات لە خەبات و تێکۆشانی خۆیان لە دژی کۆماری ئیسلامییدا یەکڕیزی و هەماهەنگیتان لەبیر نەچێ. ئەوە بەردی بناغەی سەرکەوتنمانە و سەرکەوتنیش هەر بۆ ئێمەیە.\nکاک خالید سپاس بۆ کات تەرخان‌کردنت بۆ ئەم دیمانەیە.\nسپاس بۆ ئێوەش. ماندوو نەبن\nتاگی بابەت: بەرجامخالید عەزیزیکێشەی ئێرانی


كاوه گه‌ریمانی و دوا تیری یه‌كێتی\nتیرۆركردنی ڕۆژنامه‌نوس كاوه گه‌رمیانی له زۆنی یه‌كێتیدا ڕویداوه و زوومی كامێراكان ڕوو له یه‌كێتیه. ئه‌مه گومانه و یه‌كێتی ده‌بێت ئه‌م گومانه له‌سه‌ر خۆی لابدات به‌تایبه‌ت له سه‌روبه‌ندێكدا ئه‌م هێزه له هه‌ڵبژاردنه‌كانی ئه‌مساڵدا بوو به هێزی سێیه‌م له هه‌رێمی كوردستان. وه‌ك چۆن تا قیامه‌ت پارتی تۆمه‌تباره به تیرۆركردنی سه‌رده‌شت عوسمان چونكه نه‌یتوانی قه‌ناعه‌تمان پێ بكات كه كێ تیرۆری كردووه، ئه‌وا له ئێستاوه تا ده‌سگیركردنی تۆمه‌تباران، یه‌كێتی تۆمه‌تباره چونكه ئیداره‌ی گه‌رمیان و پۆلیس و ئاسایش و سه‌رجه‌م جومگه‌كانی ده‌سه‌ڵات له‌و ده‌ڤه‌ره به‌ده‌ستی یه‌كێتیه‌وه‌یه. لێره‌وه ئه‌مه دوا تیره كه یه‌كێتی پێویسته بیهاوێژێت. هه‌لێكی زۆر باشه بۆ یه‌كێتی ئه‌گه‌ر هه‌ر كه‌سێك هه‌ر به‌رپرسێك له پشتی ئه‌م تاوانه‌وه‌یه كه‌شفی بكات یان له‌ڕێزه‌كانی ده‌ری بكات ئه‌وا جۆرێك متمانه به‌ده‌ست ده‌هێنێته‌وه، ئه‌گه‌ر نا، ئه‌وا یه‌كێتی له ئێستاداو له‌سه‌روبه‌ندی ئه‌م ڕووداوه‌دا وه‌زعی له‌ناو خه‌ڵكدا زۆر خراپتره له جاران و ئه‌م هه‌ڵبژاردنه ئه‌و ده‌نگانه‌ی بیست و یه‌كی ئه‌یلوك ناهێنێته‌وه.\nدوو به‌ره‌ی گرنگ له یه‌كێتیدا بوونی هه‌یه كه ده‌بێت هه‌ڵوێسته‌یان له‌سه‌ر بكه‌ین و ئه‌م دوو به‌ره‌یه نابێت بێده‌نگ بن له‌م خوێنه‌ی كه له‌ژێر ده‌سه‌ڵاتی یه‌كێتیدا ئه‌ندام دراوه.\nبه‌ره‌ی یه‌كه‌م: گه‌نجه خوێنده‌واره‌كانی یه‌كێتی. ئه‌م به‌ره‌یه به‌ره‌یه‌كی په‌رش و بڵاوه به‌ڵام به‌جۆرێك له جۆره‌كان توڕه و نیگه‌رانه له دۆخی ئێستای یه‌كێتی. ئه‌م به‌ره‌یه كه خۆی به خوێنده‌واری ناو ئه‌م هێزه ده‌زانێت ده‌بێت له‌م ڕووداوه كه په‌نجه‌ی زۆرێك له خه‌ڵك بۆ یه‌كێتیه، بێده‌نگ نه‌بن و فشار بخه‌نه سه‌ر یه‌كێتی بۆ یه‌كلاییكردنه‌وه‌ی ئه‌م كێشه‌یه. ئه‌م نه‌وه خوێنده‌واره ئه‌گه‌ر ده‌یانه‌وێت یه‌كێتی ببێته‌وه هێزه‌كه‌ی جاران، نابێت ڕێگه بده‌ن ئه‌م خوێنه به‌سه‌ریاندا تێپه‌ڕێت، نابێت بهێڵن كۆمه‌ڵه به‌رپرسێكی خراپ له‌سه‌ره‌وه شكستی هه‌ڵبژاردنه‌كان نه‌گرنه ئه‌ستۆ. من پێشنیار ده‌كه‌م ئه‌م گه‌نجانه له ئێستاوه هه‌وڵی كۆنفرانسێك بده‌ن وه‌ك گه‌نجانی یه‌كگرتوو كه كۆنفراسیان به‌ست چونكه توڕه بوون له ئادای سیاسه‌تی حزبه‌كه‌یان، ئاواش به‌وپه‌ڕی جه‌رائه‌ته‌وه ئه‌م خوێنده‌وارانه‌ی یه‌كێتی ده‌بێت كۆنفرانسێك ببه‌ستن به‌بێ ئه‌وه‌ی ڕێگه بده‌ن مه‌كته‌ب سیاسیه‌كان و سه‌ركردایه‌تیه‌كان ده‌ست وه‌رده‌نه كاره‌كانیانه‌وه. تاكه ڕێگه‌ی گه‌نج و خوێنده‌واره‌كانی یه‌كێتی ته‌نها ئه‌مه‌یه.\nدووه‌م: باڵه‌كه‌ی به‌رهه‌م ساڵح. له‌ناو یه‌كێتیدا ده‌نگۆی باڵێك هه‌یه بۆ ڕیفۆرم له یه‌كێتیدا كه ئه‌ویش باڵی به‌رهه‌م ساڵح و چه‌ندین ئه‌ندام مه‌كته‌ب سیاسی و سه‌ركردایه‌تیه. ئه‌م باڵه له ئێستادا توڕیه له دۆخی ئێستای یه‌كێتی به‌ڵام باڵێكی بێده‌نگه و جارجار توڕه‌بوونێكی بچوك ده‌رده‌بڕێت. ڕووی ده‌مم له به‌رهه‌م ساڵحه. ئه‌مه دواتیره بۆ به‌رهه‌م ساڵح كه ئاراسته‌ی بكات. له 17ی شوبات كه سه‌رۆكی حكومه‌ت بوو هه‌ڵه‌ی سیاسی گه‌وره‌ی كرد یان پێی كرا. له ئێستادا به‌رهه‌م ساڵح و هاوڕێكانی هیچ ڕێگه‌ی تریان نیه جگه له وه‌ستان له‌سه‌ر ئه‌م تاوانه گه‌وره‌یه‌ی ژێر ده‌سه‌ڵاتی یه‌كێتی ئه‌مه‌ش به‌وه‌ی جورئه‌ت بكه‌ن ده‌سته‌كه بدۆزنه‌وه. ئه‌گه‌ر ئه‌مه نه‌كرێت ئه‌وا ده‌بێت فاتیحا بۆ ئه‌م باڵه ڕیفۆرمیسته‌ی ناو یه‌كێتی بخوێنین. له‌وه‌ش كاره‌ساتتر ئه‌وه‌یه ئه‌و به‌رپرسانه‌ی ئیداره‌ی گه‌رمیان كه په‌نجه‌ی تۆمه‌تیان بۆ ڕاده‌كێشرێت له تاوانی تیرۆركردنی كاوه گه‌رمیانی سه‌ر باڵی به‌رهه‌م ساڵحن. ئه‌مه‌ش ئه‌وه‌نده‌ی تر بێئومێدمان ده‌كات. ئه‌گه‌ر به‌رهه‌م ساڵح ڕاست ده‌كات یه‌كه‌م هه‌نگاو ئه‌وه‌یه به‌ده‌نگی به‌رز له‌سه‌ر ئه‌م دۆخه قسه بكات، ڕاسته ئه‌و ده‌ڵێت ئه‌مه ده‌ستێكی مافیائاسایه، به‌ڵام ئه‌گه‌ر مافیاكه نه‌دۆزرێته‌وه دوور و نزیك یه‌كێتی به بنه‌ماڵه و ڕیفۆمیسته‌كانیه‌وه به به‌رهه‌م ساڵح و باڵه‌كه‌یه‌وه، به ڕۆشنبیر و گه‌نده‌ڵه‌كانیه‌وه به‌رپرسه له ڕژانی ئه‌م خوێنه.\nدوا كۆبوونه‌وه‌ی مه‌كته‌بی سیاسی یه‌كێتی و پێكه‌نینی ئه‌ندامانی مه‌كته‌ب سیاسی و دواتر تۆمه‌تباركردنی كه‌ناڵه‌كانی ڕاگه‌یاندن كه په‌نجه‌ی تۆمه‌ت بۆ یه‌كێتی ڕاده‌كێشن ته‌واو بێئومێدی كردین كه یه‌كێتی هه‌نگاوی جیدی بنێت بۆ ئه‌م كه‌یسه.


عەبادی لەبارەی ریفراندۆمەوە نووسراوێك ئاراستەی ئیدارەی كەركوك دەكات\n19/07/2017 999 جار خوێندراوه‌ته‌وه\nحەیدەر عەبادی سەرۆك وەزیرانی عێراق لەبارەی ریفراندۆمی هەرێمی كوردستانەوە نووسراوێكی ئاراستەی ئیدارەی پارێزگای كەركوك كردووە.\nرێبوار تاڵەبانی سەرۆكی ئەنجومەنی پارێزگای كەركوك ئەمڕۆ چوار شەممە لەمیانی لێدوانێكی رۆژنامەوانی رایگەیاند، عەبادی لەچەند رۆژی رابردوودا نووسراوێكی لەبارەی ریفراندۆمی هەرێمی كوردستان ئاراستەی ئیدارەی كەركوك كردووە.\nرێبوار تاڵەبانی لەبارەی ناوەڕۆكی نووسراوەكە، راشیگەیاند "لەنووسراوەكەدا هاتووە، كە ئەوان رێگە بەئەنجامدانی ریفراندۆم لەپارێزگای كەركوك‌و ناوچەكانی ماددەی 140 نادەن".\nسەرۆكی ئەنجوومەنی پارێزگای كەركوك رەخنەی لەهەڵوێستەكەی سەرۆك وەزیرانی عێراق گرت‌و ئەوەشی راگەیاند، كە حكومەتی عێراق خۆی مادەی 104 یەكلانەكردووەتەوە، بەڵام رێگری لەهەولێك دەكات، كە ئەو مادەیە جێبەجێدەكات.\nئەمە لەكاتێكدایە بڕیارە رۆژی 25/9/2017 ریفراندۆمی سەربەخۆیی هەرێمی كوردستان بەرێوەبچێت، كە كەركوك‌و ناوچەكانی ماددەی 104یش دەگرێتەوەو ئەمەش نیگەرانی لێكەوتووەتەوە.\nلەبارەی پابەندی ئیدارەی كەركوك بەو نووسراوە، رێبوار تاڵەبانی باسی لەوە كرد، كە ئەوان ئێستا سەرقاڵی تاوتوێكردنی لایەنە یاساییەكانن‌و هەركاتێك گەیشتن بەئەنجامێك لەو بارەوە بڕیار دەدەن.


کۆشکی سپی هۆشداری دایە حکومەتی ئێران لە بارەی دەستگیرکراوانەوە - RojNews\nکۆشکی سپی هۆشداری دایە حکومەتی ئێران لە بارەی دەستگیرکراوانەوە\nکۆشکی سپی سەبارەت بە دۆخی ئەو کەسانەی لە ئەنجامی خۆپیشاندانەکانی ئەم دواییانەی گەلانی ئێراندا دەستگیرکراون نیگەرانی دەربڕیوە و هۆشداری داوەتە حکومەتی ئێران لە بارەی کوژرانی چەند دەستگیرکراوێک لە زیندانەکاندا.\nکۆشکی سپی ئەمڕۆ ڕایگەیاند، کە زۆر نیگەرانین لە بارەی دۆخی ئەو کەسانەی لەلایەن حکومەتی ئێرانەوە بەهۆی بەشداریکردن لە خۆپیشاندانە ئاشتییانەکانی ئەم دواییانە دەستگیرکراون.\nکۆشکی سپی هەروەها ڕایگەیاندووە، کە چەند ڕاپۆرتێکمان بە دەست گەیشتووە، کە حکومەتی ئێران دەستگیرکراوان لە زینداندا ئەشکەنجەدەدا و چەند کەسێکیش لە ژێر ئەو ئەشکەنجانەدا کوژراون، ئەوە زۆر زیاتر نیگەرانی کردووین.\nلە بەردەوامیدا ئاماژە بەوەشدراوە:"لە کاتێکدا کە حکومەتی دیکتاتۆری ئێران مافە سەرەتاییەکانی هاوڵاتیانی ئێرانی سەرکوت دەکات، ئێمە بێدەنگ نابین و ڕێبەرانی سیاسیی ئێران بە بەرپرس دەزانین لە بەرامبەر ئەو پێشێلکارییانەدا".\nلە بەشێکی دیکەدا ڕگەیەندراوە: خەڵکی ئێران دوای کۆتایی هێنان بە حکومەتی سەرکوت و بە فیڕۆدانی سەرمایە و سامانی وڵاتەکەیان دەکەن، حکومەتی ئێران بانگەشەی دیموکراسی دەکات، بەڵام بەو هەڵسوکەتەی بەرامبەر بە هاوڵاتیانی ئێرانی جارێکی دیکە ڕووی ڕاستەقینەوی خۆی ئاشکراکرد.\nلە کۆتاییدا ڕاگەیەنداوە، کە ویلایەتە یەکگرتووەکانی ئەمریکا خوازیاری ئازادکردنی هەرچی خێراتری دەستگیرکراوان و زیندانیانی سیاسییە.


هه‌ر کات بمانه‌وێت، ده‌توانین قه‌ندیل بگرین - Mehr News Agency\n10 pûşperê 2018 - 20:09\nNews Code 19426\nبه ڕاپۆرتی ئاژانسی مێهر له سی ئێن ئێنی تورک، سلێمان سۆیلۆ، وه‌زیری ناوخۆی تورکیا سه‌باره‌ت به ناردنی هێز بۆ ده‌ورووبه‌ری قه‌ندیل وتی: پێشتر قه‌ندیل و چوون بۆ ئه‌م ناوچه وه‌ک ئامانجێکی دووره‌ده‌ست وا بوو، به‌ڵام ئێسته له ئامانجه‌که‌مان نزیک بووینه‌ته‌وه، ماتڵی باشترین کات ده‌بین، یه‌کێک له سه‌رچاوه سه‌ره‌کییه‌کانی تیرۆر قه‌ندیله.\nئه‌و جه‌ختی کرد: قه‌ندیل بووه‌ته ناوه‌ندی تیرۆریستی جیهانی، قه‌ندیل ئه‌و ناوه‌نده‌یه که هێزی تورکیا تاقی کردووه‌ته‌وه. له ڕۆژهه‌ڵات و باشووری تورکیا که‌س ناتوانێت دژ به قه‌ندیل قسه بکات و خه‌ڵک چاوترسێن کراون، ئه‌م گوشاره ده‌روونییه تێکده‌شکێنین. به‌ڵام هه‌ڵسوکه‌وتی باشی ئێمه به نیسبه‌ت تیرۆریسته‌کان له‌گه‌ڵ خه‌ڵک ئه‌م بابه‌ته‌ی گۆڕاوه.\nوه‌زیری ناوخۆی تورکیا له درێژه‌دا وتی: هه‌ر کات بمانه‌ویت و دڵمان بخوازێت هێرش ده‌که‌ینه سه‌ر قه‌ندیل. ئه‌م بابه‌ته ته‌نیا پێویسته به کات. تورکیا له کاتێکی زۆر که‌م هێزه قاره‌کانه‌کانی خۆی قه‌ندیل ده‌بینێته‌وه. ئێمه تاکوو ئه‌و چرکه ساته به پێی یاسا نیونه‌ته‌وه‌ییه‌کان هه‌نگاو هه‌ڵده‌گرین. ئۆپراسیۆنی قه‌ندیل ده‌یتوانی ته‌نانه‌ت به‌ر له عه‌فرین ئه‌نجام بێت، به‌ڵام ئۆپراسیۆنی عه‌فرین گرنگ تر بوو، دیانویست له عه‌فرینه‌وه هێڵێک دروست بکه‌ن که تێکمان دا.


کۆمپانیای Activision ڕێکەوتی بەردەستکردنی یاری Call of Duty Mobile ـی بۆ iOS و Android ئاشکرا کرد – کەی ئای تی ئێن\nئای ئۆ ئێس 19, ئه‌یلول 2019\nلە پاش ئەوەی لە مانگی 5 ـی ئەمساڵدا کۆمپانیای Activision یاری Call of Duty Mobile ـی بە شێوەی تاقیکاری بۆ بەکارهێنەرانی iOS و Android بەردەستکرد، دوێنێ کۆمپانیاکە ڕێکەوتی بەردەستکردنی یارییەکەی بۆ سەرجەم بەکارهێنەرانی مۆبایلەکان ئاشکرا کرد.\nکۆمپانیای Activision ڕێکەوتی 1 ـی مانگی داهاتووی دیاریکرد بۆ بەردەستکردنی یاری بەناوبانگی Call of Duty Mobile بۆ بەکارهێنەرانی سیستەمەکانی iOS و Android. بەشی Battle Royale ـی نێو یارییەکە پشتگیری لە 100 یاریزان دەکات لە جارێکدا. هاوشێوەی یاری Modern Warfare، یاری Call of Duty Mobile خاوەن نەخشەکانی Nuketown و Crash و Hijacked و زیاترە. یاریزانان دەتوانن بە شێوەی تاک، جوت و لە ڕێگەی زەوی، زەریا، بەلەم و ئۆتۆمبێل و هەلیکۆپتەرەوە یاری بکەن.\nلە نێو یارییەکەدا، چەندین چەک و کەرەستەی پێویستی شەڕکردن بوونی هەیە، تاوەکو بەکارهێنەران چێژ لە یارییەکانیان وەربگرن.\nلە ڕێکەوتی ئاماژەپێکراودا، یارییەکە بۆ بەکارهێنەرانی سەرجەم وڵاتانی iOS و Android لە کۆگایەکانی App Store و Google Play بەردەست دەکرێت. لەو ڕێکەوتەدا، کەی ئای تی ئێن بەستەری داگرتن و پێویستییەکانی یارییەکەتان دەخاتە بەردەست.\nپێشبینی دەکرێت یارییەکە بە ملیۆنان کەس بە لای خۆیدا ڕابکێشێت و کۆتایی بە سەردەمی PUBG Mobile و هاوشێوەکانی بهێنێت.\nتاگەکان activision ئای ئۆ ئێس ئەندرۆید Call of Duty Mobile game یاری


وێنەیەکی تایبەت لە گۆی مڕیخ تۆمار کرا - Mehr News Agency\n21 rezberê 2019 - 18:03\nNews Code 28449\nلە لایەن ئاژانسی گەردوونی ئەورووپاوە؛\nوێنەیەکی تایبەت لە گۆی مڕیخ تۆمار کرا\nئاژانسی گەردوونی ئەورووپا وێنەگەلێک بە وردەکاری بێ وێنە لە مەڕیخیان تۆمار کردووە.\nبە ڕاپۆرتی ئاژانسی هەواڵی مێهر لە نیۆئەتڵەس، وێنە جیاوازەکانی گەردوون پێوی مارس ئێکسپرێس کە پێکەوە تێکەڵ کراون و لە قەبارەی وێنەگەلی گەورە و وردە پیشان دراون، دیمەنێکی زۆر جیاواز و نەبینراو لە ئاستی گۆی مڕیخیان خستووەتە بەر چاوی هۆگرانەوە.\nوردە بوونەوەی هەر پیکسێڵ لە ئەو وێنەگەلە دەگاتە یەک کیلۆمەتر و تۆمار کردنیان بۆ بەرنامەڕێزی بە مەبەستی سەفەری مرۆڤ بۆ گۆی مڕیخ زەرووری دیارە. ئەو وێنەگەلە لە ڕۆژی ١٧ ی جوون کۆ کراوەتەوە و جیاوازی ڕەنگەکانی باس لە تێکەڵ بوونی مادەی کیمیایی جیاواز لە مڕیخ دەکەن.\nمرۆڤ هێشتا زانیاری تەواوی سەبارەت بە ئاستی ڕووبەری مڕیخ و ڕێژەی گازە ژەهراوییەکانی ئەو گۆیەی لە بەردەستدا نییە و کەواتە هەوڵ دەدات بە وێنەهەڵگری بەربڵاو لە ئەو دەیتاگەلە، بۆ بەرنامەڕێزی سەفەرێکی گەردوونی درێژ خایەن بۆ مڕیخ زانیاری کۆ بکاتەوە.\nژیان لە سەر مڕیخ


پیاوانی سوری لە دیمەشق دەستگیرکراون بۆ ئەوەی ببرێن بۆ خزمەتی سەربازی. [خاوەنی وێنە: محەمەد بەیك]\nچالاکوانانی ناوخۆیی بە دیارونا دەڵێن رژێمی سوریا پیاوانی لە ناوچەکانی ژێر دەستی گرتووە بۆ ئەوەی دڵنیابێتەوە کە خزمەتی سەربازی زۆرەملێ ئەنجامدەدەن.\nوتیان لە بەرامبەر هەڵمەتەکەشدا، هەزاران پیاوی ژێر تەمەنی 42 ساڵ کە له ناوچەکانی ژێردەستی رژێمدا نیشتەجێن هەڵهاتوون یان خۆیان شاردۆتەوە.\n"رژێمی سوریا دەستیکردووە بە توندکردنەوەی سەپاندنی خزمەتی سەربازی زۆرەملێ و یەدەگ،" پارێزەری سوری بەشیر بەسام بە دیارونای وت.\nوتی هەوڵەکە بۆ ئەوەیە ئەو کەلێنە پڕبێتەوە کە لە ژمارەی ئەندامانی ریزەکانی سوپادا هەیە.\nپیاوانی گەنج لەبەردەم دەزگای خزمەتی سەربازیدا (ته‌جنید) لە دیمەشق کۆبوونەتەوە، لەو شوێنەی هەندێکیان هیوایان وایە بتوانن ته‌سریح بكرێن یان خزمەتی سەربازییان دوابخرێت. [خاوەنی وێنە: محەمەد بەیك].\nروونیکردەوە کە ئەو کەلێنە بەهۆی لەدەستدانی سه‌ربازانی زۆرەوە لە بەرەکانی جەنگدا دروستبووە و هه‌روه‌ها خۆدزینه‌وه خزمەتی سه‌ربازی و یەدەگ لەلایەن هەزاران گەنجەوە کە دژی رژێمن لەگەڵ سەنگەر گواستنەوەی هەزاران سەربازی دیکە لەدوای دەستپێکردنی شەڕی سوریاوه.\nوتی: "ئەو کەلێنە زیادتری کرد لەدوای هەڵپەساردنی خزمه‌تی هەزاران لەو سەربازانەی بەشێكبوون لە دەستەی 102 کە بۆ ماوەی هەشت ساڵ خزمەتی سەربازییان کردبوو."\nمەودای ئەرکی خزمەتی سەربازی لە 21 مانگەوە کەمکرایەوە بۆ 18 مانگ لە ساڵی 2011.\nبەسام وتی چەندین بارەگای تۆمارکردن لە هەموو ناوچەکان کراونەتەوە، "جگە لەو ئۆفیسە جێگیرانه‌ی لە زانکۆکاندا هه‌ن کە لێکۆڵینەوە ده‌كه‌ن لە فایلی خوێندکارەکان بۆئەوەی بەزۆر بیانبەن بۆ خزمەتکردنی سەربازی یان جێبەجێکردنی ئەرک وەك سەربازی یەدەگ".\nوتی جیا لەوەش، " فەرمانێك دەرکرا کە دەرچوونی ئەو خوێندکارانەی راگرت کە خوێندنیان تەواوکردووە بەڵام هێشتا خزمەتی سەربازی زۆرەملێیان نەکردووە".\nرژێمی سوریا پێشتر فەرمانێكی لێبووردنی لە خزمەتی سەربازی دەرکردبوو بۆ ئەو گەنجانەی کە لەدەرەوەی وڵات دەژین.\nبەسام وتی ئێستا سەدان لەوانە کە لە دوو مانگی رابردوودا گەڕاونەتەوە دەستگیرکراون و براون بۆ کەمپی راهێنانی سەربازی.\nوتی: "لیستەکانی ئەوانەی داواکراون بۆ خزمەتی سەربازی زۆرەملێ و خزمەتی یەدەگ زیاتر لە 250,000 ناویان تێدایه لە هەموو هەرێمەکانی سوریا، بێجگە لە ئیدلیب و هەرێمی باکوری سوریا."\nئەو ناوچانە تا ئێستا لەدەرەوەی کۆنترۆڵی هێزەکانی رژێمن.\nوتی رژێم بەڵێنەکەی شکاند بۆ ئەوانەی کە داواکرابوون بۆ خزمەتی سه‌ربازیی یەدەگ و ئەو فەرمانەشی جێبەجێنەکرد کە تێیدا رایگەیاند هەزاران ناو لە لیستەکان ده‌رهێنراون و لێبووردنیان بۆ دەرچووە لە سەربازی.\nئەو هەلەش کە هەبوو بڕێك پارە بدرێت لە بری خزمەتی سەربازی ئێستا لابراوە.\nوتی: "فەرمانەکان وادەکەن هەزاران گەنج لە سوریا هەڵبێن بۆ خۆلادان له چه‌ند ساڵێك خزمەتی سەربازی زۆرەملێ و لە رێگا قاچاخەکانەوە دەڕۆن کە چەندین ساڵە بەکاردەهێنرێن یان بە یاسایی دەڕۆن بۆ وڵاتانی دراوسێ."\nچالاکوانێك لە رۆژهەڵاتی غوتە، محەمەد بەیك وتی: "توڕەییەکی قوڵ ناوچەکانی ژێردەستی رژێمی داپۆشیوە چونکە هێزێكی زۆری پۆلیسی سەربازی لە هەموو ناوچەکان بڵاوکراونەتەوە بۆئەوەی پیاوان و گەنجانی ژێر تەمەنی 42 ساڵ دەستگیربکەن."\nبە دیارونای وت ئەو پیاوانەی کە له تەمەنی خزمەتی سەربازیدان یان دەبرێن بۆ بنكه‌كانی راهێنان بەرلەوەی دەستبکەن بە خزمەتی سەربازی زۆره‌ملێ، یان بۆ پۆستی سەربازی تا ئەرکەکانیان جێبەجێبکەن وەك سەربازی یەدەگ.\nوتی توڕەیی "زۆر بەربڵاوە لەو ناوچانه‌ی پشتیوانییان له رژێم ده‌كرد، وەك دیمەشق و لازقیە و تەرتوس، ئەمەش بەهۆی ئەو شێوازە نەشیاوەی ئەندامانی هێزە ئەمنییەکان بەکاریدەهێنن بۆ گەڕان و دەستگیرکردنی گەنجەکان."\nوتیشی: "بە شێوازێکی زۆر توند دەستگیردەکرێن و دەبرێن بۆ ناو ئه‌و لۆریانه‌ی هەندێکیان پێشتر بۆ گواستنەوەی گۆشت بەکارهاتوون، لەکاتێکدا قاچیان به زنجیر به‌یه‌كدییه‌وه ده‌به‌ستنه‌وه وەكو تاوانكاران."\nبەیك وتی بنکەکانی خزمەتی سەربازی زۆرەملێ یان ئه‌وانه‌ی مۆڵەتی گەشتکردن دەدەن پڕبوون لە گەنجەکان و ئەندامانی خێزانەکانیان کە داوا دەکەن کوڕەکانیان لێبوردنیان بۆ دەرچێت یان خزمەتەکەیان دوابکەوێت لەسەر بنەمای چەند هۆکارێك."\nوتی: "بەڵام هەموو ئەو مۆڵەتانەش راوەستێنراون و مۆڵەتی گەشتکردن نادرێت، بێگومان ته‌نها به کوڕی بەرپرسە باڵادەستە سەربازی و سیاسییەکان نه‌بێت."\nوتیشی خێزانی ئەو بەرپرسانە توانیویانە کوڕەکانیان ببەنە دەرەوەی وڵات یان ناوەکانیان لە لیستی داواکراواندا بۆ خزمەتی سەربازی دەربهێنن.\nپێشێلکردنی رێکەوتنه‌كانی ئاگربەست\nبەیك وتی هێزەکانی رژێم گەمارۆیان سەپاندووە بەسەر رۆژهەڵاتی غوتەدا و هەڵمەتی رۆژانە ئەنجامدەدەن بۆ گرتنی گەنجان بۆ خزمەتی سەربازی زۆرەملی.\nناوبراو وتی ئەمە لەکاتێکدایە کە بەپێی رێکەوتنه‌كانی ئاگربەستگەنجانی هەرێمەکە دەبێت بۆ یەك ساڵ لێبووردنیان بۆ دەرچێت.\nچالاکوانێك لە دەرعا، جومعە مەسالمە بە دیارونای وت: "هەرێمەکانی باشوری سوریا، بەتایبەتی دەرعا و چواردەوری، توڕەییان لێدەبارێت لەسەر گرتنی گەنجانی تەمەن سەروو 18ساڵ بۆ خزمەتی سەربازی و ئەرکی سەربازیی یەدەگ."\nوتی ئەو دەستگیرکردنانە لەکاتێکدان رێکەوتنکراوە لەنێوان دانیشتووانەکە و رژێمدا بۆ دواخستنی خزمەتی سەربازی لانیكه‌م بۆ یەك ساڵ.\nوتی زیاتر لەوەش، رێکەوتنەکە لەگەڵ رژێم دەڵێت چەکدارانی ئۆپۆزسیۆن لە هەرێمەکە بکشێنەوە و چەکەکانیان رادەستبکەن و ژمارەیەکی زۆری گەنجیش له خزمەتی سەربازی زۆرەملێ ده‌به‌خشرێن.\nمەسالمە وتی: "زۆربەی زۆری گەنجەکان کە دەستگیرکراون براون بۆ ناوچه گەرمەکانی شەڕ لە ئیدلیب و دێرەزوور، هەرچەندە رێکەوتنەکە دەڵێت دوای به‌سه‌رچوونی یەك ساڵ ناوچەی خزمەتی سەربازی زۆرەملێ بۆ گەنجەکان دەرعا و باشوری سوریا ده‌بێت."


گۆران و یەكێتی دەنگ بەكاندیدەكانی یەكتر دەدەن؟\n10:41 - 10/07/2019\nگۆران و یەكێتی دەنگ بەكاندیدەكانی یەكتر دەدەن؟\nئەندامێكی پەرلەمانی كوردستان دەڵێت، لێكتێگەیشتن هەیە گۆران و یەكێتی دەنگ بەكاندیدەكانی یەكتر دەدەن.\nسەلما فاتح ئەندامی پەرلەمانی كوردستان لەفراكسیۆنی یەكێتی نیشتمانی كوردستان بەپەیسەرپرێسی راگەیاند: لێكتێگەیشتن هەیە بۆ ئەوەی فراكسیۆنە بەشدارەكانی حكومەت ( پارتی و یەكێتی و گۆران و پێكهاتەكان ) دەنگ بەكاندیدی یەكتر بدەن.\nدەشڵێت: ئەگەر پەرلەمانتارێك شتێكی شەخسی لەگەڵ كاندیدێك هەبێت دەنگی پێ نەدات ئەوە شتێكی ترە، بەڵام ئاڕاستە گشتییەكە ئەوەیە هەرسێ لایەنی بەشدار لەحكومەت دەنگ بەكاندیدەكانی یەكتر و كاندیدی پێكهاتەكانیش بدەن.\nسەلما فاتح ئاماژەی بەوەشكرد، كابینەی حكومەت نزیكەی 90 دەنگ بەدەست دەهێنێت، بەپێی زانیاریەكانی پەیسەرپرێس لەسەر دەستپێشخەری لایەنێك فراكسیۆنەكانی گۆران و یەكێتی ئامادەییان دەربڕیوە دەنگ بەكاندیدی یەكتر بدەن.\nبڕیارە كاتژمێر 11ی پێش نیوەرۆی ئەمرۆ پەرلەمانی كوردستان بۆ متمانەدان بەكابینەی حكومەت كۆببێتەوە.


دایكم ٨ جار بە زۆر حەملی لە بار بردرا!\nسته رلین 7.0927\nگرام زێڕ 260.200\nبه رواری داگرتن : 2019-01-29 10:53\nئیستەمبوڵ - مسوڵمانەکانی لەبەر ستەمی چینی کۆمەنیست لە تورکستانی ڕۆژهەڵات ڕایان کردوە وتیان: هەر ڕۆژێک ئێوە بێ دەنگ دەبن بە هەزاران مسوڵمان دەکوژرێن.\nحکومەتی کومەنیستی چین مسوڵمانەکانی ئویغور لە کەمپەکان کۆ دەکاتەوە و زوڵمی جۆراجۆریان لێ دەکات، مسوڵمانەکان لە کارگەکان بە کار دێنێت وەکو کۆیلەکان کاریان پێ دەکەن.\nبە پێی ئامارەکانی نەتەوە یەکگرتوەکان ملیۆنێک مسوڵمانی ئویغور لە کەمپەکان بە زۆر دەمێنەوە لەژێر هەڕەشەکان لە کارگەکان کار دەکەن، هەروەها بەزۆر ئایدۆلۆژیای كۆمەنیستیان بەسەر دەسەپێنن، تەنها لەبەر ئەوەی مسوڵمانن توشی جۆرەها توندوتیژی دەبنەوە.\nکەمپەکانی گولاگ کە لە سەردەمی سوڤیەت بۆ بە کار گرتنی مرۆڤەکان لە کارگەی بەرد بە کار دەهێنرا لە ئێستادا بە ناوی لاویژیائۆ لە چین دروست کراوە مسوڵمانەكانی تیا دەچەوسێنەوە. لەو کەمپانەی لە ساڵی ٢٠١٣ دروست کراون چین دەیەوێت مسوڵمانەکان بە ئەشکەنجە و بیری کۆمەنیستی، مسوڵمانەکان لە ناو بەرێت.\nئەو ستەم و زۆرداریە و وەحشیەتەی چینی کۆمەنیست هێشتا بەردەوامە. مسوڵمانەکانی لەبەر ستەمی حکومەتی چین ڕایان کردوە هاتونەتە تورکیا بەشێكیان ڕویان كردۆتە وڵاتی مالیزیا بەردەوام هەوڵەدەن هەواڵێكی خانەوادەکەیان وەربگرن کە بە دەستی چین دەستگیر کراون.\nڕەیحان ئەحمەد بەهۆی ئازار و ئەشكەنجە لە ساڵی ٢٠١٦ ڕوی كردۆتە تورکیا سەبارەت بە ژیانی مەرگەیاتی لێدوانی بۆ ئاژانسی هەواڵەکانی ئیلکە دا، هەروەها بانگێشتی سەرۆک کۆمار و ڕای گشتی کرد تاکو خاوەنداریان بکەن و ناڕەزایەتی دەربڕی لە بەرامبەر ستەمی چینی کۆمەنیست.\nڕەیحان ئەحمەد لە لێدوانەکەی باسی لەوە کرد تورکیا بە جوانی ئەو ڕوداوانەی لە وڵاتیان ڕودەدات تێ نەگەشتوە، دواتر وتی: زۆربەی ستەمەکان لە خانەوادە و کەسوکارەکانی من دەکرا. ئەوان نەیان دەزانی ئێمە مسوڵمانین. لە قوتابخانە کاتێک ئێمەیان نیشانی یەكتر دەدا دەیان وت "منداڵی مەیمونەکان." دایک و باوکم کەمێکیش بێت باسیان لەو شتانەی ڕوی دەدا دەکرد؛ دایک و باوکم بۆ ئەوەی فێری ئیسلام ببم دەیان ویست من بنێرن بۆ وڵاتانی تر. کاتێک لە ساڵی ٢٠١٦ دەستیان کرد بە پێدانی پاسەپۆرت منیش وەرم گرت. بەڵام برا ١٢ ساڵەکەم نەیتوانی وەربگرێت و کێشە دروست بو. لەبەر ئەوەش من و برا گەورەکەم و دایکم هاتینە تورکیا. هەروەها باوكم بۆ پاسەپۆرتی براکەم لەوێ مایەوە. دوای هاتنی ئێمە باوکم لە سەرەتا بردرا بۆ کەمپ دواتر گواسترایەوە بۆ زیندان.\n"ئێمە ناتوانین هەواڵێک سەبارەت بە باوکم و کەسوکارم و براکەم بە دەست بێنین"\nڕەیحان ئەحمەد لە بەردەوامی باسی لەوە کرد ئێستا یاساکانی چین لە پێشتر توندترن، کاتێک هاتین بۆ تورکیا یاساکانی چین وەکو ئێستا توند نەبو. دوای هاتنمان بۆ ئێرە نەمان توانی هەواڵێک سەبارەت بە باوکمان بە دەست بێنین. لە سەرەتا توانیمان کەمێکیش بێت لە ڕێگای ئینتەرنێت لەگەڵ براکەمان قسە بکەین. براکەم دەیوت ناتوانێت هیچ هەواڵێک سەبارەت بە خال و پورەکەی بە دەست بێنێت و نازانێت لە کوێیە. لەبەر ئەوەی پورم سەرپۆش بو زیندانی کرا و منداڵەکانی ناردن بۆ کەمپ. لەوێ وەکو چینیەکان پەروەردەیان دەکەن. لە کۆتایدا براکەم بە منی وت "ئێوە لای من نین، ئیتر نامەوێ بژیم. ئێتر ئومێدم بە ژیان نیە." ئەو کاتە دەچوە قۆناغی ئامادەی. چین ئەو کەسانەی دەچن بۆ ئامادەی هەروەها بێ دایک و باوکن دەبەنە کەمپەکان. دواتر هیچ هەواڵێک سەبارەت بە براکەم نەما. کاتێک باوکم دەست بە سەر بو براکەم چەند جار چو بۆ زیندان تاکو باوکەم ببینی ڕێگەیان نەدا و دواتر بێ سەرو شوێن بو. ئێستا هیچ هەواڵێکیان نزانم.\n"مسوڵمانەکان بە تەنها جێ مەهێڵن"\nڕەیحان ئەحمەد لە بەردوامی باسی لەوە کرد: پێش ئەوەی بێینە تورکیا، سەرۆک کۆمار ئەردۆغان سەردانی ئورومچیی کرد. باوکم دەیویست دیداری لەگەڵ ئەنجام بدات. بەڵام نەبوە قسمەت. باوکم دەیوت نامەوێ خۆم ڕزگار بکەم دەمەوێ ئەو شتانەی پێ بڵێم: ' ئێوە وەرن بە هاواری ئێمە و لەگەڵ چینیەکان شەڕ بکەن. داوا دەکەین ئەو مسوڵمانانەی لە ژێر ستەم دەست درێژی بۆ سەر ناموسیان دەکرێت و پێیان دەوترێ ئێوە نەوەی مەیمونەکانن. ئێوە بە هانایان بچن نامانەوێت باوەڕمان لەدەست بدەین ڕزگارمان كەن' بەڵام دیدارەكە ڕێگ نەكەوت.\n"هەر ڕۆژێک ئێوە بێ دەنگ دەبن بە هەزاران مسوڵمان دەکوژرێن"\nڕەیحان ئەحمەد لە کۆتای باسی لەوە کرد، دایكم ٨ جار بەزۆر حەملی لەبار بردرا، دواتر وتی: داوا لە سەرۆک کۆمار دەکەین تاکو لە بەرامبەر ئەو ستەمەی ئەنجام دەدرێت بێ دەنگ نەبن، هەر ڕۆژێک ئێوە بێ دەنگ دەبن بە هەزاران مسوڵمان دەکوژرێن. هەر ڕۆژێک ئێوە بێ دەنگ دەبن دەست درێژی بۆ سەر ناموسی هەزارن کچی مسوڵمان دەکرێت. ئەگەر ئێوە بە بەهانای مسوڵمانەكانی توركستان نەچن گەڵی چین لە بەرامبەر ئەو ستەمانە بێ دەنگن، ئەگەر پرسیار بکرێت کاتێک مسوڵمان دەکوژرا بۆ چی بێ دەنگ بون، چ وڵامێک دەدەنەوە. بانگێشتی تەواوی مسوڵمانەکان دەکەم. ئیتر بێ دەنگ نەبن. ئێمە لەپێناو خودا وازمان لە وڵاتمان هێنا تاکو بتوانین ئاینەکەمان بپارێزین.\n"لەبەر ئەوەی براکەم دەرسی قورئانی خوێندبو زیندانی کرا"\nعادیلە عبد الرشید باسی لەوە کرد: لە وڵاتمان فێر بونی قورئانی پیرۆز قەدەغەیە. بۆ ئەوەی پەروەردەی ئیسلام وەربگرین دایک و باوکمان ئێمەیان نارد بۆ تورکیا. دەیانەویست برای ٧-٨ ساڵەکەم لەگەڵ ئێمە بنێرن؛ بەڵام لەبەر ئەوەی براکەم دەرسی قورئانی خوێندبو زیندانی کرا.(İLKHA)\nبليته كان مسوڵمان توركستان كۆمەنیست زوڵم\n99 كۆچبەر دەستگیر كران 43 یان منداڵ بون\nفەرماندایەتی پاسەوانی كەنارەكانی دەریا لە پارێزگای بالكەسیرو ئایدن ڕایگەیاند 99 كۆچبەری نایاسای دەستگیر كران 43 یان منداڵ بون.\nسەرۆكی گشتی هودا پار پەیامێكی سەبارەت بە كۆچی دوای سولەیمان عاریف ئەمرە بڵاوكردەوە\nئیسحاق ساغلەم سەرۆكی گشتی هودا پار سەبارەت بە كۆچی دوای كەسایەتی ناوداری توركیا سولەیمان عاریف ئەمرە پەیامێكی بڵاوكردەوە.\nلە نێجیریا 4 هاوڵاتی تری توركیا ڕفێنران\nلە وڵاتی نێجیریا كە دەكەوێتە كیشوەری ئەفریقا ڕۆژی هەینی 4 هاوڵاتی تری توركیا ڕفێنراون.\nسەدام ئەنفال ڕژێم كۆمەڵ گۆڕ


بلا دین بۆ خودێ بیت و دەولەت بۆ ھەمیان بیت/عبدالعزیز محسن بارزانی - Hekar.net : Hekar.net\nبلا دین بۆ خودێ بیت و دەولەت بۆ ھەمیان بیت/عبدالعزیز محسن بارزانی\nچێ نابیت چجاران ئەم د چوارچوڤێ ئاینی دا سەرەدەریێ د گەم ھەڤدو د گەل ھەر کەس و لایەنەکێ بکەین.\n– بلا دین بۆ خودێ بیت ھەر ئێک د رێکا خودا خودێ د نیاسیت.\n– بلا دەولەت بۆ ھەمی مروڤان بیت و ئەم ھەمی حەز ژ ھەڤدو بکەین.\n• ئەوا وەلاتێ فەرەنسا بۆ مە وەکو گەلێ کوردستانێ کری ب تایبەت د رۆژێن تەنگاڤیان دا ، دڤێت ئەم چجاران ژ بیر نەکەین.\n– پشتی سالا ١٩٩١ فەرەنسا رۆلەکێ مەزن ھەبو د دانا سنورێن کوردستانێ دا.\n– د شەرێ داعش دا ئێکەمین سەرۆکێ وەلاتێن زلھێز سەرۆکێ فەرەنسا ھاتە کوردستانێ ، ژ بیر نەکەین فەرەنسا ئەنداما ئەنجومەنێ ئاسایشێ یە یا ھەردەمی واتە خودان سەنگ و بریارە.\n– پشتی ریفراندومێ ئێکەمین وەلات بو سنور ڤەکرین و پێشوازی ل سەرۆکێ حکومەتا کوردستانێ کری.\n• ڤێجا چێ نابیت ئەم عاتیفی بین و دڤێت گەلەک د ھشیار بین و شەری ل پیش کەسی ڤە نەکەین .\n– د ڤێت رێزێ ل ھەمی ئاین و ھەمی مروڤان بگرین. بەلێ ژ بیر نەکەین « ئاین بۆ خودێ ، دەولەت بۆ مروڤان»\nھیڤیدارم ئەم ھەمی نیشتیمانپەروەر بین و خو ل ھەمی توندوتیژیەکێ ب پارێزین و مروڤایەتیێ پێشەنگا ھەر کارەکێ بیت د ھزرا مەدا.\nد فەل رێزگرتنێ\nعبدالعزیز محسن بارزانی\nسەرۆکێ ئنستتیوتا دھۆک بۆ رەوشەنبیریا گشتی\nباشورێ کوردستانێ – دھۆک\nدلوبيك له سوزى دايك/نازانم له كوى وه بنوسم له سه ر ت ئه ى ژیانم ئه ى هه ناسه ى گیانم ,ئازیزان , با ئه‌م جاره ش په یمانمان نوى بكه ینه‌وه له گه ل دایك ,هه میشه له كه ل به/Salim Sh Barzani Ksu (3٬963)


ئارام هادی: عیراق بەردی بناغەی سەقامگیری ناوچەکەیە؟ – WTARIKURD\nئارام هادی: عیراق بەردی بناغەی سەقامگیری ناوچەکەیە؟\nخاتوو (ئیلینا ڕۆمانۆفسکی) باڵیۆزی نوێی ئەمریکا لە عیراق بەرلە سوێند خواردنی بۆ بوون بە باڵیۆزی وڵاتەکەی لە بغدا لە وتەیەكدا لەبەردەم لیژنەی پەیوەندییەكانی دەرەوە لە ئەنجومەنی پیرانی ئەمریكا وتی: عێراق وەكو ئەولەویەت لە سیاسەتی دەرەوەی ئەمریكادا دەمێنێتەوە و بەردی بناغەی سەقامگیری ناوچەكەیە. وتەی ئەم خاتوونە دوای ئەوە دێت چەند جارێک زەنگی مەترسیدار بۆسەر قەوارەی هەرێم لەلایەن دبلۆماتکارە بیانیەکان بەگوێی بەرپرسان و ڕایگشتی هەرێم دراوە.\nحکومەتی هەرێم کار بۆ کەمکردنەوەی گەندەڵی و پەرەپێدانی شەفافیەت لە داهاتدا بکات دۆخی هاوڵاتیانی دەباتە ئاستێکی زۆر باشتر، ئەوکات ئینتیمای تاک بۆ نیشتمانەکەی دەچێتە ئاستێکی بەرزتر و هاوڵاتیان ڕێگری لە مەترسیەکانی سەر قەوارەکەیان دەکەن. لە کوردەواریدا نمونەی ئەو بوکانە زۆرن کە پیاوەکانیان دەیانەوێت لێی جیابێتەوە، بەڵام هۆکاری چاکی بوکەکە لەگەڵ خەسوو غەزوری ڕێگری لە پیاوەکە دەکات بۆ جیابوونەوە. گەر حکومەتیش هاوشێوەی بووکەکە لەگەڵ هاوڵاتیانی باش بێت ئەوا هاوڵاتیان دەبنە بەربەستی سەرەکی و ڕێ لە ڕوخاندنی حکومەتەکەیان دەگرن، نمونەی زیندووش ئەوەی چوارمانگە ئۆکرانیای لەبەردەم هێرشەکانی ڕوسیادا هێشتۆتەوە هاوڵاتیانی وڵاتەکەیە.\nپشتیوان جەمال: کشانەوەی سەدر، ئاوکردنە لە دەفرێکی دڕاو.\nحەسەن ڕازانی: پاڕادۆکسیەت لە کوردوستان و ژیان لە سەرشێوازی پاڕادۆکسی.!


Home›هەواڵ›ڕۆژهەڵاتی ناوەڕاست›گەندەڵی لە خزمەتکردنی فڕۆکە جەنگییەکانی عێراقدا بەردەوامیی هەیە\nفڕۆکە کۆرییەکان بە ئاڵای عێراقەوە\nپەرلەمانتارێکی لیژنەی ئاسایش و بەرگری هۆشداریی دەدات لە کارەساتێک کە دووچاری 24 فڕۆکەی کۆری دەبێت گەر هەرچی زووە حکومەت بودجەی چاککردنەوەیان بۆ تەرخان نەکات.\nمانگی ئایاری 2019 فەرماندەیی هێزی ئاسمانیی عێراق رایگەیاند، چوار فڕۆکەی جەنگی دیکەی جۆری “تی50″ـی کۆری گەیشتوونەتە عێراق ئەویش بەپێی گرێبەستێک حکومەتی عێراق لە ساڵی 2013 لەگەڵ کۆریای باشوور ئیمزای کردووە بۆ کڕینی 24 فڕۆکەی جۆری T50 بە 100 ملیۆن دۆلار.\nمەهدی تەقی پەرلەمانتاری عێراق ئەمڕۆ هەینی رایگەیاند “لەکاتی میوانداریکردنی جومعە عیناد وەزیری بەرگری عێراقدا بۆیان دەرکەوتووە کە ئەو 24 فڕۆکەیە هیچ خزمەتگوزارییەکیان بۆ دابین نەکراوە لەڕووی چاککردنەوەوە”.\nوتیشی: “بەردەوامیدان بەو فڕۆکانە کە لەکار نەکەون، پێویستی بە بڕی 2 ملیۆن دۆلار هەیە تا لە پەککەوتن رزگار بکرێن”.\nلە ساڵانی 2017 و 2018 عێراق دووەم و سێیەم کاروانی فڕۆکەکانی جۆری T50ی پێگەیشت کە لە 12 فڕۆکە پێکهاتبوون و پێشتریش کاروانی یەکەمی ئەو فڕۆکانە کە لە شەش فڕۆکە پێکهاتبوو گەیشتنە عێراق و لەئێستادا 24 فڕۆکە لەو جۆرە لەعێراقدان.\nپێشتریش بەهۆی گەندەڵییەوە فڕۆکە (ئێف 16)ەکانی عێراق پاش کشانەوەی کۆمپانیا ئەمریکییەکان لە بنکەی ئاسمانیی بەلەد، دووچاری بێ خزمەتیی بوونەوە و تا ئێستا هیچ هەنگاوێکیان لەلایەن وەزارەتی بەرگری عێراقەوە بۆ نەنراوە.\nبەڕێوەبەری بانكی خوێنی هەڵەبجە: ئەو 4 ملیۆن دۆلارەی سەرۆكی حكومەت باسیدەكات یەك ...


هەرای لەبری بیرەوەری‌و چەند سەرنجێک!\nلە کاڵ وکرچی بۆچونم لە سە بەرهەمی 'لە بری بیرەوەری' بەر لە خوێندنەوەی دڵنیام بۆیە داوای لێبووردن لە خوێنەرانی بەڕێز دەکەم. بەڵام بە خویندنەوەی بەرپەرچی زۆر ناشرین و زیاد ڕۆشتنی هێرشەکان بۆ هەموو ئاڵای شۆڕش بە شێوەیەکی ناشیاو کە بۆسۆی تۆقاندنی فیکری لێدێت، ناچاربووم بێمە دەنگ. پێشەکی هیوادارم هەموو ووتارەکە بخوێنرێتەوە بەر لە دادگای کردنم. وەهەروەها من ٢٨ ساڵ لەمەوبەر لە سەر بیرکردنەوەی جیاواز لە مەلا بەختیار دورم و هیچ پەیوەندیەکم لە گەڵی نەبووە. من ئێستاش داکۆکی تەنها لە بیر و بۆچوونی خۆم دەکەم.\nهەموو سەرکردایەتی و کادریرەکانی ینک بە هەر ٣ باڵە سەرەکییەکەی(کۆمەڵە، بزوتنەوە، خەتی گشتی) و بە ٣ باڵە شاراوەکەی ناو کۆمەڵەیشەوە(گروپی نەوشیروان مستەفا و جەلال تاڵەبانی، گروپی زیندان، گروپی سەربە کۆمیتەی هەرێمەکان) و هەموو پارت و ڕێکخراوەکانی تریش هەر یەک بەرپرسیاریان لە هەموو هەڵە و ڕوداوەکاندا هەیە. بە کوردیەکەی کەس فریشە نەبوو و ئەوی دی ئەهریمەن بووبێت. بەڵام بەداخەوە لە زۆربەی هەرە زۆری ئەو بیرەوەریانەی نوسراونەتەوە بەوەی مەلایشەوە دووخاڵی گرنگ ڕەچاو نەکراوە استگۆیی و بێلایەنی.\nبەڵکو هەموو هەوڵی نوسەر بۆ پشتڕاستکردنەوەی توانایی، ئازایی و فریشتە یی خۆێ و ئەهریمەنی ئەوانی تر بووە. هەرچەندە هیچ تاکێک لە هەڵە بە دورنیە و لە کاتی ڕەخنەدا پیرۆز نیە، دەکرێت ڕەخنە پاش مەرگیش لە تاک بگیرێت و گیراویشە( هەر لە ناو کوردا لە شێخ مەحمود، مەلا مستەفا، ....هتد) گیراوە. ئەگەر سەرکردە یا ڕێبازەکەت لا پیرۆزە سەرچاو مافی خۆتە، بەڵام ناتوانیت ئەوە بەسەر هەموو کۆمەڵدا بەتایبەت لە جیهانی ئەمڕۆدا کە هەموو دەم لە دیموکراتی، سوسیالیزم، و چەپ- بوون ئەکوتن بسەپێنیت. ئەگەر بابەتەکە لە ڕەخنە دەرچوو و سنووری تاوانکردن بە تاوانی یاسایی تێپەڕاند ئەوا باسەکە جیاوازە بەڕای من.دەبێت بوار بە بەرامبەر بۆ بەرگری لەخۆ کردن ڕەخساوبێت دەنا(بە بۆچوونی من) هیچ بایەخێک بۆ ئەو نوسینە نامێنێت.\nوەک لەسەرەوە ئاماژەم پێدا زۆر بەرپەرچدانەوەکان سنووریان بەزاند یەکەم بە سوککردنی هێڵێکی فیکری(جیا لە بۆچوونی کۆمەڵە خۆی) کە لە سەرەتای چونە شاخی کۆمەڵە و لە دەروونی کۆمەڵە خۆیدا سەری هەڵدا، بەستنەوەی ئەو ڕەوتە تەنها بە ناوی مەلا بەختیارەوە وە تاوانبارکردنی هەموو پێڕەوانی ئەو هێڵە بە شێوەی زۆر ناشرین. دووهەم لە بەرپەرچدانەوەیەکی زۆر سەرپێی دوور لە لۆژیک لە سەر نوسینی تاکێک ژمارەیەکی زۆر ئاڵای شۆڕشەکان کە بوونە گۆڕان(هەندێکیان کۆچیانکردوە ) هەندێکیشیان ماون و شانازیان پێوەدەکرێت کە چی ئێستا بە خیانەت تاوانبار دەکرێن.\nلە ساڵی ١٩٧٩ کە زیندانیەکانی کۆمەڵ بە ڵیبوردنی گشتی سەدام حسێن ئازادکران و هاتنە دەرەوە. جگە لە جەبار فەرمان لە زینداندا هەمویان دانیان بە تاوانی خۆیان و هەندێکیش تاوانی ئەوانی تردا نابوو و پەشیماننامەیان نوسیبو، سەرەڕای ململانێی توند و گرژ سەرکردایەتی ینک و کۆمەڵە بە دامەزرێنەری گۆڕانیشەوە بڵاوکردنەوەی ئەو باسانەیانبە شیاو نەزانی.\nئەگەر وەک پاساوبۆ بەرپەرچی بڵاوکردنەوەی کتێبەکەی مەلای‌ەختیار ئەمە بکەن ئەوا زۆر هەڵەن. زۆرن وەک من نوسینەکانی مەلا بەختیار بە هەڵە ئەزانم، بەڵام بەرپەرچدانەوەی ئێوەیش نەک تەنها هەڵە بەڵکو مەترسیداریشە.\nلەم شێوە بەر پەرچدانەوەیەدا تەنها پایامێک بەدی دەکرێت: هەرکەس توخنی پیرۆزیەکانم بکەوێت وا ئەیبەم بەقوڕدا.\nخۆ ئەگەر بەراوردیەکیش لە نێوان سەرهەڵدانی ئاڵای شوڕش و گۆڕانیشدا بکەین هیچ جیاوازیەکی نابینرێت مەگەر یەکێک خۆی نەیەوێت ئەو لێکچونە نەبینێت.\nزۆر بۆ ناو کێشمەکێشەکانی سەردەمی شاخی نیوان جەلال تاڵەبانی و نەوشیروان مستەفا ڕۆناچم، بەڵکو زۆربە ئاگاداری ناکۆکی ئەو دوو بەڕێزە لە زۆرچمکەکانی بەڕیوەبردندا بوون. وە هەر لە سەرهەڵدانی ڕئگ( هەڤاڵ کویستانی، شۆڕش حاجی، هوشیار عابد، یەکێکی تر) سیانی یەکەم لە باوەڕپێکراوە ونزیکەکانی نەوشیروان مستەفا بوون. پرسەکە ئەوەیە بۆچی بۆ گۆڕان ڕەوایە، بەڵام بۆ ئاڵای شۆڕش تاوانە.\nئەم شێوە بیرکردنەوەیە زۆر مەترسیدارە و تەنانەت پێچەوانەی دروشمەکانی خودی گۆڕانیشە.\nهەرچەندە ناکرێت بە بۆچوونی ئەمڕۆ دادگایی لە سەر ڕابوردوو بکەین، بەڵام لە هەڵوێستی ئاشتیانەی ئاڵای شۆڕش بەرامبەر بە ینک ئەگەر ئاڵا زۆرینە بوینایە دڵنیا نیم. بەهەمان شێوە کە ینك موچەی گۆڕانەکانی بڕێ ئەگەر داهات و دەستەڵات پێچەوانە (لەدەست گۆڕاندا) بوایە دڵنیا نیم لەوە خراپتر نەکرایە. ئەمەش بۆ کولتوری (تەنها خۆ بەڕاست و جیاوازی بیروڕا قبوڵ نەکردن) دەگەڕێتەوە. دوا جار بە هیوام لانی کەم ئەو بەڕێزانەی کە باوەڕیان بە مافی مرۆڤ و یموکراتی هەیە لە بڵاوکردنەوەی زەلیل کردن و شکاندنی تاک خۆیان بۆپارێزن. ئەگینا ڕوی دڕندەیی و فاشی ئەدەن بە خۆیان و نەیارەکانیان وەک قوربانی دەردەخەن.\nلە کۆتادا بەندە کتێبەکەی مەلام لە نێتدا بینی(نایشارمەوە بە خوێندنەوە لە نێتدا نامۆم) وە ئەو لاپەڕانەی مەبەستم بوو خوێندمەوە و ئەم سەرنجانەم خێرانەم نوسی:\n١/ مەلا ئاماژەی بە هیچ هەڵەیەکی خۆی لەو ماوەی ٤٠-٤٤ ساڵی بەرپرسیەدا نەداوە.\n٢/ ٣ بەڵگەنامەی گرنگ، بڵاوکراوەی ئاڵای شۆڕش٢،١، ٣ بۆ نەدۆزرایەوە.\n٣/ زۆر لە بەڵگەکان دەستنوسن بوونیان باشە بەڵام بۆ ئەوەی خوێنەر بتوانێت بیخوێنێتەوە دەبوا تایپ بکرایە، دەنا هیچ بایەخێکی نیە.\n1 کام دیموکراتی؟\n2 چاکسازی و بیست وحەوت\n4 سیاسی بازرگان و بوونەوەری سیاسی\n5 نەخێر بەڕێزم


کوردیپێدیا - قیبلە؛ پەیامی خزمەت 48\n📕 قیبلە؛ پەیامی خزمەت 48 | پۆل: پەڕتووکخانە | زمانی بابەت: 🏳 کوردیی ناوەڕاست\nقیبلە؛ پەیامی خزمەت 48\nناونیشانی پەڕتووک: قیبلە؛ پەیامی خزمەت گفتوگۆی نێوان ڕۆبن و هاری\nناوی نووسەر: عومەر عەلی کەریمعومەر عەلی کەریم\n🔗 خوێندنەوە / داونلۆدکردنی پەڕتووکی: قیبلە؛ پەیامی خزمەت 48\n1. 👁 قیبلە؛ پەیامی ئاگایی 07\n2. 👁 قیبلە؛ پەیامی ئاوارەیی 20\n3. 👁 قیبلە؛ پەیامی ئیسلام بەرگی 02؛ پەیامەکانی قیبلە 34\n4. 👁 قیبلە؛ پەیامی ئیسلام01 پەیامەکانی قیبلە 27\n5. 👁 قیبلە؛ پەیامی ئیسلامی قیبلە 17\n6. 👁 قیبلە؛ پەیامی بژاردە 26\n7. 👁 قیبلە؛ پەیامی بیرفراوانی 22\n8. 👁 قیبلە؛ پەیامی بینراو، وێنەو بینراو 33\n9. 👁 قیبلە؛ پەیامی بەدواداچوون 39\n10. 👁 قیبلە؛ پەیامی پشتگیری 24\n11. 👁 قیبلە؛ پەیامی رێنمونی 19\n12. 👁 قیبلە؛ پەیامی زانستی 21\n13. 👁 قیبلە؛ پەیامی سیاسی 16\n14. 👁 قیبلە؛ پەیامی سەفەر 35\n15. 👁 قیبلە؛ پەیامی غەریبی 08\n16. 👁 قیبلە؛ پەیامی فیقهی 02\n17. 👁 قیبلە؛ پەیامی گفتوگۆ 30\n18. 👁 قیبلە؛ پەیامی گوشراو 12\n19. 👁 قیبلە؛ پەیامی مینبەر 18\n20. 👁 قیبلە؛ پەیامی هاوسەرداری 09\n21. 👁 قیبلە؛ پەیامی هاوکاری، گفتوگۆی پشت حەج و عەمرە 32\n22. 👁 قیبلە؛ پەیامی هزر 03\n23. 👁 قیبلە؛ پەیامی هزرو کوردەواریی 10\n24. 👁 قیبلە؛ پەیامی وردبینی 23\n25. 👁 قیبلە؛ پەیامی وریایی، گفتوگۆی پشت سەگەکان بەرگی 01 ؛ پەيامەکانی قيبله 31\n26. 👁 قیبلە؛ پەیامی وریایی، گفتوگۆی پشت سەگەکان بەرگی 02؛ پەيامەکانی قيبله 37\n27. 👁 قیبلە؛ پەیامی کۆمەڵکاری 04\n➕ ئەم بابەتە لەلایەن: (رۆژگار کەرکوکی)ەوە لە: Mar 9 2022 6:32PM تۆمارکراوە\n✍ ئەم بابەتە بۆ دواجار لەلایەن: (رۆژگار کەرکوکی)ەوە لە: Mar 9 2022 6:33PM باشترکراوە\n📷 فایلی وێنە 1.0.1 306 KB Mar 9 2022 6:33PM رۆژگار کەرکوکی\n📕 فایلی PDF 1.0.1 2 MB 33 Mar 9 2022 6:32PM رۆژگار کەرکوکی


کێن ئەوانەی دەبێت دەرمانی ئەسپرین بەکاربھێنن\nئەسپرین یەکێکە لە کۆنترین ئەو دەرمانانەی مرۆڤ بۆ چارەسەری گەلێک نەخۆشی بەکاریھێناوە . ئەسپرین لە گەلای داری شەنگەبی درووست دەکرێت، ئەو دارە پتر لە چوار ھەزار سال پێش ئێستا لە لایەن سۆمەریەکان بۆ چارەسەری ئێش و ئازاری لەش بەکارھێنراوە. چوار سەد سال پێش زایین دکتۆرەکانی یۆنان باسی گەلای داری شەنگەبیان کردووە و بۆ کەمکردنەوەی ژانی لەدایکبوون بەکاریانهێناوە .لە سەرەتای سەدەی نۆزدەھەم پرۆفیسۆرێکێ ئەلمانی توانی ئەسپرین لە گەلای داری ویلۆ بەرھەم بھێنێت و ناوینا سالیسیلین. لە سالی ١٨٩٩ بۆ یەکەمجار کۆمپانیای بایەر ئەسپرینی وەک دەرمان درووستکردو بەشێوەیەکی فراوان بۆ تا و سەرئێشەو ئازاری لەش بەكاردەهێنرا وە ھەروەھا بۆ رۆماتیزم و کۆمەلێک نەخۆشی تر سوودی لێوەردەگیرا. لەسەرەتای حەفتاکانی سەدەی بیستەم (جۆن ڤێن)، کە پرۆفیسۆرێکی دەرمانزانی بەریتانی بوو بۆ یەکەمجار میکانیزمی کارکردنی ئەسپیرینی روونکردەوە ، بە ھۆی ئەوکارە خەلاتی نۆبلی بەدەستھێنا. لە سالی ١٩٧٤ بۆ یەکەمجار لێکۆلینەوەکان دەریانخست، کە ئەسپرین رێژەی مردن لەو کەسانەی تووشی جەلتەی دل دەبن کەمدەكاتەوە. لە کۆتاییەکانی سەدەی رابردوو لێکۆلینەوەکان دەریانخست کە ئەسپرین سوودی ھەیە بۆ تووشبوانی جەلتەی مێشک .لە کاتی ئێستادا ئەسپرین بۆ چارەسەری کۆمەلێک نەخۆشی بەکاردەھێنرێت و یەکێکە لەو دەرمانانەی زۆرترین توێژینەوەی زانستی لەسەرکراوەو لە لایەن خەلکانێکی زۆر بەکاردەھێنرێت .\n1-سوودەکانی ئەسپرین لە هەندێك حالەتدا بە تەواوی یەکلابۆتەوە ، وەك چارەسەری نەخۆشیەکانی دل ، بۆیە ھەموو ئەو کەسانەی تووشی جەلتەی دل دەبن ، یان کێشەی تەسکبوونەی خوێنبەرەکانی دل دەبن، دەبێت ئەسپرین بەکاربھێنن ، بەھەمان شێوە ئەو نەخۆشانەی قەستەرەیان بۆ کراوەو شەبەکەیان بۆ دانرەوە یاخود بە رێگای نەشتەرگەری خوێنبەرەکانی دلیان گۆراوە دەبێت ئەسپرین بەكاربهێنن ، هاوكات ئەسپرین رۆڵێكی گرنگی هەیە لە چارەسەركردنی ئەو كەسانەی بەھۆی تەسکبوونەوەی خوێنبەرەکانی مێشک و خوێن مەیین تووشی جەلتەی مێشک دەبن، ئەوانەی بەهۆی خوێنبەربوونەوە تووشی جەڵتەی جەلتەی مێشک دەبن، كە رێژەیان كەمە نابێت ئەسپرین بەكاربهێنن. ئەسپرین بۆ جەلتەی دڵ و مێشک چارەسەریەكی درێژخایەنەوەو دەبێت بە بەردەوامی بەكاربهێنرێت.\n2-رۆلی ئەسپرین بۆ خۆپاراستن لە جەلتەی دل و مێشک، بۆ ئەو کەسانەی تووشی جەلتەی دل و مێشک نەبووینە جێگای مشتومرێکی زۆرە لە لایەن پسپۆڕەكانەوە . لە بیست سالی رابردوودا چەندین لێکۆلینەوە دەربارەی كاریگەری ئەسپرین بۆ خۆپاراستن لە جەلتەی دڵ و مێشک ئەنجام دراوە . یەکێک لەو سەرئەنجامە نەرێنیانەی لە بەكارهێنانی ئەسپرین دەكەوێتەوە، ھەوکردن و برینداربوونی (قورحە) گەدەو دوازدەگرێیە. ھەندێکجار دەبێتە ھۆی خوێن بەربوونیش ،لەو حالەتەدا ئەگەر چارەسەری خێرا بۆ نەخۆش نەکرێت بۆی ھەیە ژیانی نەخۆشەکە بخاتە مەترسیەوە، ھەر بۆیە نابێت بە بێ راوێژی پزیشكی تایبەتمەند ئەسپرین بەکاربھێنرێت. لێکۆلینەوەكانی ئەم دواییە تا رادەیەک كاریگەری ئەسپرینیان بۆ خۆپاراستن لە جەلتەی دل و مێشک یەکلایکردۆتەوە . پێشنیاز دەکرێت کەسانی خوار تەمەن چل سال ئەسپرین بەکارنەھێنن، چونکە ئەگەری تووشبون بە جەلتە لەو تەمەنەدا زۆر کەمە. هاوكات ئەوانەی تەمەنیشیان لەسەرووی حەفتا ساڵیەوەیە بە هەمان شێوە باشترە ئەو دەرمانە بەكارنەھێنن، چونکە ئەگەری خوێن بەربوون لە گەدە و دوازدەگرێ لەو تەمەنە زیاترە و زیانەکانی ئەسپرین زیاترە بە بەراود لە سوودەکانی.\n3- ئەو کەسانەی کە کێشەی برینی گەدەو دوازدەگرێیان ھەیە ، یان ئەو کەسانەی کە نەخۆشی تریان ھەیە بۆ نموومە نەخۆشی سیستی گورچیلە ، یان ئەو کەسانەی ھەندێک دەرمانی تر بەکاردەھێنن وەک بروفین و ڤۆلتارین و دەرمانی دژە خوێن مەیین وەک وارفارین و ریڤارۆکسۆبان و ئەپیکسەبان، ئەگەری خوێن بەربوون بە ھۆی ئەسپرین لە خەڵكانی تر زۆر زیاترە.\n4- ئەو کەسانەی کە تەمەنیان لە نێوان چل بۆ حەفتا سالە دەکرێت بۆ خۆپاراستن لە تووشبون بە جەلتەی دل و مێشک دەكرێت لەژێر چاودێری دکتۆر ئەسپرین بەكاربێنن . بۆ ئەو گروپە ھەندێک ھاوکێشە ھەیە دکتۆرەكان دەتوانن سوودی لێوەربگرن، بۆ ئەوەی بڕیاری بەکارھێنانی ئەسپرین بدەن یاخود نا . کۆمەلێک نەخۆشی ھەیە ئەگەری تووشبون بە جەلتە زیاد دەکات، وەك نەخۆشی شەکرە ، بەرزەفشاری خوێن ، بەرزی چەوری خوێن و جگەرەکێشان ، ئەو کەسانە دەبێت بە راوێژکردن لەگەل دکتۆرەکانیان بریار بدرێت لە پێویستی بەکارھێنانی ئەسپرین و سوودو زیانەکانی ئەو دەرمانەیان بۆ روونبکرێتەوە.\n5-بڕی ئەو ئەسپرینەی بۆ ئەو كەسانەی جەلتە لیی داون ، زۆر کەمترە لەو بڕەی بۆ ئازارشکاندن یان تاولەرز بەکاردەھێنرێت . بە شێوەیەکی گشتی ٧٥ ملگم ، ٨٠ ملگم یان ١٠٠ ملگم بەکاردەھێنرێت ، بە گوێرەی لێکۆلینەوەکان جیاوازیەکی ئەوتۆ لە نێوان ئەو جورعانە نابینرێت. لە وولاتی بەریتانیا ئێمە ٧٥ ملگم بەکاردەھێنین.\nبە کورتی ئەو نەخۆشانەی تووشی جەلتەی دل و مێشک دەبن دەبێت بەدرێژایی ژیانیان ئەسپرین بەکاربھێنن و لە ئەگەری تووشبوون بە ھەر کێشەیەکی وەك برینداربوون و خوێن بەربوونی گەدە ، دەبێت دکتۆری پسپۆڕ بڕیار لەسەر بەردەوام بوون یاخود هەر بژاردەیەكی تربدات. دەبێت ئەوە بزانین بەکارھێنانی ئەسپرین بە شێوەیەکی رەمەکی بۆی ھەیە کێشەی گەورە بۆ نەخۆشە پەیدابکات، لێکۆلینەوەکان وادەردەخەن ئەسپرین بۆ ھەندیک کەس زیانەکانی لە سوودەكانی زیاترە .\nلە ئەگەری تووشبوون بە سینگ ئێشانێکی زۆر و ئەگەری جەلتەی دل بەکارھێنانی بری ٣٠٠ ملگم ئەسپرین تاکوو نەخۆش دەگەیەنترێتە نەخۆشانە بۆی ھەیە کەسەکە لە مردن رزگار بکات ، ھەربۆیە لە زۆربەی وولاتانی جیھان کارمەندانی ئەمبولانس ئەو بڕە لە ئەسپرین دەدەن بەو نەخۆشانەی کە تووشی سینگ ئێشانی کتوپڕ دەبن .سینگ ئێشانی کتوپڕ یەکێکە لەو حالەتانەی کە نەخۆش دەبێت بەخێرایی بچێت بۆ نەخۆشخانەو لە لایەن دکتۆری پسپۆڕەوە ھەلسەنگاندنی بۆ بکرێ.


رۆژی (20ى 6ى 2022) ژمارەیەک میدیاکار لەگەڵ سەرۆکی حکومەتی هەرێمی کوردستان کۆبوونەوەو سەبارەت بە ئازادی رادەربڕین و بابەتەکانی رۆژ گفتوگۆیان کرد. سەرەتا ئەبێ ئەوە بڵێم سەرسام بووم بە جورئەت و راشکاویی هەندێ لەو هاوکارە ئازیزانەم، کە بوێرانەو راستگۆیانە هەندێ لە كیشەکانی ئازادی رادەربڕین و کێشە هەنووکەییەکانی خەڵکی هەرێمی کوردستانیان رووبەڕوو لەگەڵ سەرۆکی حکومەتدا باس کرد.\nلەسەر ئەو بۆچوونانە تەنها ئەوەندە ئەڵێم، سەیرە سیاسەتمەدارێک لە خۆرئاوا خوێندبێتی کەچی هێشتا هەر بە مەنتیقی موئامەرە بیر بکاتەوەو بە تێڕوانینی ستایلینیانە لە دنیا بڕوانێت! هەر میدیایەک سەر بە خۆی نەبێت، ئیتر چاوی دا بخات و بڵێت کەواتە سەر بە رکەبەرەکانمە، ئەگەر نەڵیت سەر بە دوژمنە. سەیرە ئەوەی لەبیر نەبێت کە یەکێک لە ئەرکە هەرە سەرکییەکانی میدیا چاودێری کردنی دەسەڵاتە، مەحاڵیشە میدیایەک کە سەر بە دەسەڵات بێت بتوانێت لە هەمان کاتدا چاودێر بێت بەسەر خودی خۆیەوە.\nسەیرە ئەوەی لە بیر نەبێت یەکێک لە مەرجەکانی سیستمێکی دیموکرات و شەفاف و کراوە، جیاکردنەوەی کایەی سیاسی و کایە گشتییەکانی ترە، وەک میدیاو بازاڕو رێکخراوەکانی کۆمەڵگەی مەدەنی. چونکە لە راستیدا میدیای سەربەخۆ، بە شێوەیەک لە شێوەکان ئەو میدیایەیە کە لە نێوان حیزبەکاندا سەربەخۆیەو لە دەرەوەی کایەی سیاسییە، واتە لە رووی خاوەندارێتییەوە موڵکی هیچ حیزب و جووڵانەوەیەکی سیاسی نیە، بەڵام چاودێرە بەسەر کایەی سیاسییەوەو کاریگەریی راستەوخۆی لەسەری هەیە.\nروون و ئاشکرایشە ئەمە بەو مانایە نیە کە هیچ فکرو تێڕوانینێکی سیاسیی نیە، بەڵکو بەو مانایەی گەمەکەرێک نیە لە کایەی سیاسیداو، ئامانجی ئەوە نیە رۆژێک لە رۆژان دەسەڵات بگرێتە دەست. بۆ نموونە (رۆبێرت مەردۆخ)ی خاوەنی دەزگای (فۆکس) کە گەورەترین تۆڕی میدیایی ئەمەریکایە، ئەگەرچی لە رووی فکرییەوە کۆنسێرڤاتیڤەو لە کۆماریخوازەکانی ئەمەریکاوە نزیکە، بەڵام نە بە فەرمانی پارتی کۆماری دەجووڵیتەوە، نە ئامانجی ئەوەیە ببێتە رکەبەری دوو حیزبەکەو فەرمانڕەوایی ئەمەریکا بکا.\nبەهەمانشێوەش تیم وارنەری خاوەنی (سی ئێن ئێن) کە لەدیموکراتەکانەوە نزیکە، دەتوانین هەمان شت لەسەر نیویۆرک تایمزو واشینگتۆن پۆستی ئەمەریکی و گاردیانی بەریتانی و ... هتد، بڵێین. ئەمانە هەموو میدیان و سەر بە کەرتی تایبەتن، پلانی میدیاییان هەیە، نەک بەرنامەی سیاسی بۆ دەسەڵات گرتنەدەست.\nجارێ با ئەوە بڵێم من بە تەواوی لەگەڵ ئەوە پرنسیپە گشتییەدام کە نەک هەر میدیاکان، بەڵکو ئەبێ هەموو دامودەزگا گشتی و تایبەتەکان شەفاف بن و هیچ شتێکی شاراوەیان نەبێت. ئەمە یەکێکە لە مەرجە سەرەکییەکانی شەڕکردن لەگەڵ گەندەڵیدا، بەڵام پێش ئەوە پرسیارێک هەیە کە ئەو مەنتیقی یاریکردن بە قسەیە خۆی لێ ئەدزێتەوە، ئەویش ئەوەیە: باشە حیزب و سیاسەتمەدارەکان ئەو سەدان ملیۆن دۆلارەیان لە کوێ هێناوە کە لە میدیادا سەرفی ئەکەن؟ داهاتی حیزبەکان چەندەو سەرچاوەکەی چییە؟ مووچەی بەرپرسەکان چەندەو ئەو بودجە زەبەلاحەیان لەکوێ بوو کە لە میدیای سێبەرو سۆشیال میدیای جنێوفرۆشدا سەرفی ئەکەن... هتد؟\nبەڕێزان! جارێ ئێوە پێمان بڵێن ئەو پارە زەبەلاحەتان لە کوێ هێناوە بۆ تەمویلی کەناڵەکانتان کە خەرجی یەک مانگی هەر یەکێکیان چەندین ئەوەندەی خەرجی یەک ساڵی هەموو میدیای ئازادە لەکوردستان، ئەوسا هەقتانە بپرسن سەرچاوەی دارایی خەڵکی تر لە کوێوەیە. کورد ئەڵێ: "شووژنێک بکە بە خۆتا، ئینجا دەرزییەک بکە بە خەڵکدا!".\nدیارە ئەمە بەو مانایە نیە کە من لەگەڵ ئەوەدابم میدیای ئازاد سەرچاوەی داهاتی خۆی بشارێتەوە، بەڵکو بە پێچەوانەوە پێم وایە میدیای ئازاد ئەبێ دەستپێشخەر بێت لە پرۆسەی شەفافییەتدا، تەنانەت ئەگەر یاساکانیش پابەندی نەکەن بەوەی بودجەو داهاتی ئاشکرا بکات. ئەوەندەی لە میدیاشدا کارم کردبێت، پەیڕەویم لەو قەناعەتەی خۆم کردووە.\nسەیرە! هەر لە بندەستی سەرۆکی حکومەتدا مامۆستا بەدەل بەرواری و شیروان شیروەندی و هاوڕێکانیان لەسەر خۆپیشاندانی ئاشتیانەو کاری رۆژنامەوانی دەستگیرکران و تۆمەتی ناڕەوایان بۆ هەڵبەسترا، کەچی سەرۆکی حکومەت ئەڵی لە کوردستاندا هیچ کەسێک لەسەر بیروڕادەربڕین نەگیراوە! جارێ با ئەوە روون بکەمەوە کە ئازادی رادەربڕین تەنها پەیوەندیی بە رۆژنامەنووسانەوە نیە، بەڵکو بەپێی دەستوورو یاساکان هەموو هاوڵاتییەک خاوەنی ئەو مافەیەو کەس بۆی نیە لێی زەوت بکات، بۆیە کەس مافی ئەوەی نیە بڵێت بۆ نموونە مادام مامۆستا بەدەل رۆژنامەنووس نییە، کەواتە دەبێ مامەڵەیەکی جیاوازی لەگەڵ بکرێ، ئازادی رادەربڕین مافی هەموو هاوڵاتییەکە، بەگردبوونەوەو خۆپیشاندانیشەوە. بەهەمانشێوە ئەو قسەیە هیچ بنەمایەکی نییە کە ئەڵی شیروان شیروەندی ئەندامی سەندیکا نییە، کەواتە رۆژنامەنووس نییە، چونکە لەیاسای رێکخستنی کاری رۆژنامەوانیی ژمارە 35ى ساڵی 2007دا بەمشێوەیە پێناسەی رۆژنامەنووس کراوە:"ڕۆژنامەنووس: هەرکەسێک کە لەبواری ڕۆژنامەگەرییدا لەهەر کەناڵیکی ڕاگەیاندندا کاردەکات، "(مادەی یەکەم، بڕگەی پێنجەم)، واتە ئەندامبوون لەسەندیکای رۆژنامەنووساندا نەکراوەتە مەرج بۆ شوناسی رۆژنامەنووسی. شیروانیش سەرنووسەری گۆڤارێک بووە کە مۆڵەتی یاسایی هەبووەو چەندین ژمارەی لێدەرچووە.\nپاشان کێ وتوویەتی رۆژنامەنووس پارێزبەندیی هەیەو نابێ دادگایی بکرێت؟ رۆژنامەنووسیش هاوڵاتییەو ئەگەر دەستی چووە تاوانێک، ئەبێ وەکو هەموو هاوڵاتییەکی تر برپرسیارێتی یاسایی لە ئەستۆ بگرێت. کێشەکە لەوەدایە لەسەر کارەکەی یا خود لەسەر ئازادی بیروڕادەربڕین لە زیندان توند بکرێت. ئەمە نە یاساییەو نە شەرعی.\nدواجار سەرۆکی حکومەت رەخنەی لەوە گرت کە رۆژنامەنووسان و چالاکوانان لەگەڵ دیپلۆماتە بیانییەکاندا دائەنیشن و باسی کێشەو کەموکوڕییەکانی حکومەتی هەرێم ئەکەن. ئەم قسانە ئەو تۆمەتانەی وەبیر هێنامەوە کە لە دادگا ئاڕاستەی رۆژنامەنووس و چالاکوانانی بادینان کرابوون: "سیخوڕی، دانیشتن لەگەڵ نوێنەرایەتیی دەوڵاتانی خۆراوا لە هەولێر"! ئەو تۆمەتەی دواتر لەژێر گوشاری ئەو دەوڵەتانەدا لە لیستی تۆمەتەکان دەرهێنرا. ئەمە لە کاتێکدایە کە سەری زمان و بنی زمانی حکومەتی هەرێمەکەی ئێمە ئەوەیە ئەو دەوڵەتانە هاوپەیمان و دۆستمانن و ئێمەش بەشێکین لە هاوپەیمانێتیی ئەوان.\nباشە ئەگەر دانیشتن لەگەڵ ئەو نوێنەرایەتییانە سیخوڕییە، یاخود لانیکەم کارێکی نەشیاو و هەڵەیە، بۆچی رێگە بە میدیاو رێکخراوەکانی خۆتان ئەدەن خواخوایان بێت بانگهێشتی یەکێک لەو کونسوڵخانانە بکرێن و وێنەکەی لە فەیسبووک بڵاوبکەنەوە؟ جگە لەوەش، ئەگەر خەمی ناو و ناوبانگی هەرێمی کوردستانتانە، باشترە رێگە لە پێشێلکارییەکان بگرن و کەموکوڕییەکان چارەسەر بکەن، نەک هەرچی قسەی لەسەر ئەو کەموکوڕییانە کرد، تۆمەتباری بکەن بە سیخوڕی و دەستی دەرەکی. وێنەی هەرێم بە شاردنەوەی کێشەکان جوان ناکرێت، ئاخر لە کوێی دنیادا رووبەرێک دەدۆزینەوە بێ کێشەو کەموکوڕی بێت؟ وێنەی هەرێم بەوە جوان ئەکرێت، جورئەتمان هەبێ بە ئاشکرا باسی کێشەکان بکەین و هەوڵی چارەسەرکردنیان بدەین. بەوە دەکرێت بیسەلمێنین ئێمە هەرێمێکین ناترسین لەوەی لە رووناکیدا باسی کەموکوڕییەکانی خۆمان بکەین و بە جورئەتەوە دەست بۆ چارەسەرکردنیان بەرین.\nدانیشتنی ئاشکرای چالاکوانان لەگەڵ نوێنەرایەتییەکانی خۆرئاوا کێشە نیە. کێشەی گەورە نفووزو دەسەڵاتی ئەو دەوڵەتە دراوسێیانەیە کە پەیوەندیی رەسمییان لەگەڵ هێزە سیاسییەکانی ئێمە هەیەو هەر رۆژەی زەبرێکمان لێ ئەوەشێنن. بەداخەوە حکومەتی هەرێمەکەی ئێمەش هیچ دەسەڵاتێکی بەربەرچدانەوەیانی نیە، وەک خۆشتان راشکاوانە باسی ئەکەن. کەسیش نازانیت لە دانیشتنە داخراوەکان لەگەڵ ئەو دەوڵەتاندا چی دەگوزەرێ و چی دەوترێ. دواجار ئەگەر دانیشتن لەگەڵ دیپلۆماتە خۆرئاواییەکاندا تاوانە، بۆچی یەخەی ئەوان ناگرن و ئەو چالاکییانەیان لێ قەدەغە ناکەن؟


له‌لایه‌ن: ئاکام ئەکرەم - به‌روار: 2021-03-12-10:39:00 - کۆدی بابەت: 3124\nئەگەر بمانەوێت مێژووی پایسکل بگەڕێنینەوە بۆ سەرەتاکەی دەشێت بگەڕێینەوە بۆ میسری کۆنی هەرزاران ساڵ پێش ئێستا. هەندێک بەڵگەنامە هەن کە میسرییە کۆنەکان هۆیەکی میکانیکیان هەبوو و بریتیی بووە لە دوو تایە و سینیەکی لەسەر بووە و بە هەردوو قاچ لێیان خوڕیوە. بەڵام لە ڕووی پراکتیکیەوە سەرەتای پایسکل دەگەڕێتەوە بۆ ساڵی ١٨١٧. لەو ساڵەدا پیاوێکی ئەڵمانی بە ناوی (بارۆن فۆن درایس) ئامێرێکی دروست کرد و بە ناوی خۆیەوە ناوی نا. کە بریتی بوو لە ستونێکی لە دار دروست کراو کە پەیوەند بوو لە نێوان هەردوو تایەی درایسین دا. ئەوەی سواری دەبوو، بەشێک لە قورسایی خۆی دەخستە سەر پایدەرە دارەکە و بە لێکخشاندن بە زەویدا جارێک بە پێی ڕاستی و جارێک بە پێی چەپی خۆی بەرەو پێشەوە دەبرد. بە جوڵاندنی سوکانە دەستییەکەشی ئاڕآستەکانی دەگۆڕی.\nئەم ئامێرە نرخی زۆر گران بوو بۆیە ناویان نا (ئەسپی نازدار)، جۆرجی چوارەمی پادشای بەریتانیا زۆر حەزی لە سوار بوونی دەکرد!\nلە ساڵی ١٨٤٠ـدا پیاوێکی سکۆتلاندی بە ناوی (ماکمیلان) ئەسپێکی نازداری کۆنی هێنا و کرنکی خستە سەر میحوەری تایەی دواوەی و پەیوەستی کردە سوکانەکەیەوە و هێندە بە خێرایی لێیخوڕی لە لایەن پۆلیسەوە دەستگیر کرا بە تۆمەتی (خراپ لێخوڕین)!\nبۆ یەکەمین جار ناوی (پایسکل) لە ساڵی ١٨٦٥ـدا بەکارهێنرا. پیاوێکی فەڕەنسی بە ناوی (لالمانت) هەستا بە گەیاندنی گرنگەکان بە تایەی پێشەوە بە پایسکلێکی سێ تایەییەوە کە لە ئەسپی نازدار دەچوو. بیچمی ئەم پاسکیلانە لە دار بوو و زۆر قورس بوو و تایەکانیشی لە ئاسن دروست کرابوو. لە ساڵی ١٨٦٨ تایەی کانزایی لە تێل دروست کراوی زۆر سووک لەگەڵ تایەی ڕەقی لە پلاستیک دروست کراو بۆ پایسکل دانرا.\nدوای ئەوە جۆرێكی تازە لە پایسکل دروست کرا کە تایەی پێشەوەی لە تایەی دواوەی گەورەتر بوو. ئەم پێشکەوتنە بە واتا سوڕێکی سینییە پەیوەستەکە بە میحوەری پایسکلەکەوە، ماوەیەکی زیاتر دەیبردە پێشەوە. بەرزی تایەی پێشەوە لە هەندێک پایسکل دا دەگەیشتە مەتر و نیوێک لە کاتێکدا دورترین ماوە لە نێوان هەردوو تایەی پێشەوە و دواوە تەنها ٣٠ سم بوو. بەڵام ئەم پایسکلە ئەوانەی سواری دەبوون زۆرجار دەکەوتنە خوارەوە.\nتا لە ساڵی ١٨٨٥ دا پایسکلی نوێ دروست کرا کە سەلامەتی زیاتر بوو بۆ سەرنشینەکەی و هەردوو تایەکەی بەقەد یەک بوون و کورسی دانیشتنیشی لە ناوەڕاستدا بوو، دانەکانی سینییەکەشی لە دانەکانی تایەی دواوەی گەورەتر بوو.\nبە تێپەڕبوونی ڕۆژگار چاکسازی تر لە بەرهەم هێنانی پایسکل دا کرا تا گەیشتە ئەوەی کە ئەمڕۆ دەیبینین.\nبابه‌ته په‌یوه‌ندیداره‌كان به : کێ پاسکیلی داهێنا؟


وەزارەتی رۆشنبیری عێراق پرۆژەیەکی دژە تووندڕەوی دەستپێدەکات\nئەم هەوڵە نوێیە بۆ رێگرتنه له ریشه‌داكوتانی ئایدۆلۆژیای توندڕەوی بەنێو وڵاتدا بە یارمەتی و پشتیوانیی زنجیرەیەك لایه‌نی هاوبەش.\nنوێنەرانی پەیمانگا کلتورییەکانی عێراق بەشداریده‌كه‌ن لە کۆبوونەوەیەكدا بۆ تاوتوێکردنی پرۆژەیەکی چڕوپڕی کلتوری بۆ رووبەڕووبوونەوەی بیری توندڕەوی لە 22 ئایار. [خاوەنی وێنە: وەزارەتی رۆشنبیری عێراق]\nوەزارەتی رۆشنبیری عێراق ئامادەکاریدەکات بۆ دەستپێکردنی پرۆژەیەکی نوێ کە هەوڵی رووبەڕووبوونەوەی ئایدۆلۆژیای توندڕەوی دەدات لە ئاستی کلتوریدا، بە یارمەتی و بەشداریی زنجیرەیەك لایه‌نی هاوبەشی ناحکومی.\nلە 22 ئایار، وەزیری رۆشنبیری، عەبدولئەمیر هەمەدانی لەگەڵ نوێنەرانی یەکێتیەکان و رێکخراوە رۆشنبیری و میدیاییەکان کۆبووه‌وە بۆ نیشاندانی پرۆژەیەك و پلانێك بۆ جێبەجێکردنی لەنێو خەڵکدا.\nبەڕێوبەری ناوەندی عێراقی بۆ گەشەپێدانی میدیا، عەدنان سیراج کە بەشداربوو له کۆبوونەوە سەرەتاییەکەدا، وتی پرۆژەکە هەوڵی تاوتوێکردنی "هەموو بیرۆکە رووخێنەرە تیرۆریستییەکانی هەیە لە هەوڵێکدا بۆ پاککردنەوەی کۆمەڵگە لەو جۆرە بیرکردنەوەیە".\nبە دیارونای وت: "لەڕێی ئەم پرۆژەیەوە، وەزارەت دەیه‌وێت کۆمەڵگە و نەوەکانی داهاتوو بپارێزێت لە هەڕەشەی ئەم بیرۆکانە."\nچالاکوانانی مافە مەدەنییەکان وانەیەك لەگەڵ منداڵانی خوێندنگە رێکدەخەن بۆ رووبەڕووبوونەوەی توندڕەوی لە پارێزگای نەینەوا لە 8 ئایار 2017. [خاوەنی وێنە: تۆڕی کۆمەڵگەی مەدەنی نەینەوا]\nوتی پرۆژەکە بەرنامەی دوورمەودای تێدایە و رێکخراوی دەوڵەتی و ناحکومی، میدیا و قەوارەکانی دیکە لەخۆدەگرێت.\nوتیشی: "دەبێت هەمووان بەشداری بکەن و دەسەڵاتێکی نیشتمانی هەیە بۆ شەڕکردن دژی توندڕەوی."\nسیراج وتی: "ئەو بەرنامە و پلانانە لەئێستادا کاریان لەسەردەکرێت و کۆبوونەوە و وێرکشۆپی بچوکی دیکە ئەنجامدەدرێت بۆ پڕکردنەوەی تەواوی رەهەندەکانی پرۆژەکە." ئاماژەیکرد بەوەی ئەمە پاڵپشتییەکی بەهێز ده‌كرێت له‌لایه‌ن حکومەته‌وه.\nوتیشی تەرکیزی سەرەکی لەسەر فیلمی بەڵگەنامەیی و فیستیڤاڵی شانۆییە، لەگەڵ رێکخستنی چالاکی کلتوری و نمایشگای کتێب و وێنەگری.\nسیراج وتی ئامانجی هەرە سەرەکی تیشکخستنە سەر ئەوەیە چۆن ئایدۆلۆژیای توندڕەوی لە ئیسلام لادەدات و بۆ روونکردنەوەی کاریگەرییه کارەساتباره‌كانی لەسەر کۆمەڵگەکان.\nوتی کارکردنیش بەردەوامە لەسەر ێکخستنی هەڵمەتی بەرزکردنەوەی هۆشیاری و پەروەردەیی لە خوێندنگەکان و بواره گشتیەکاندا و بڵاوکردنەوەی پۆستەر و نامیلکە کە سەرکۆنەی توندڕەوی ده‌كه‌ن و تەونی کۆمەڵایەتی بەهێزده‌كه‌ن.\nسکرتێری گشتی یەکێتی نوسەرانی عێراق، ئیبراهیم خەیات بە دیارونای وت: "شکستهێنانی سەربازی بە تیرۆریزم کۆتایی هێڵەکە نیە."\nوتی گەورەترین ئاستەنگ لەكاتی دەرکردنی داعشەوە "ئه‌وه‌یه چۆن رێگری بكرێت لەوەی تیرۆریستان دووبارە ریشه‌دابكوتنه‌وه لەنێو کۆمەڵگەداو بۆ جاری دووه‌م گوژمێك به‌خۆیان بده‌ن به پێكهێنانی بنکەی جەماوەری".\nخەیات وتی یەکێتی نوسەران پێشتر نەخشەڕێگەیەکی خستبووەڕوو بۆ دوای داعش و چەندین کۆنفرانس و کۆڕی لەمڕووەوە رێکخستووە.\nوتی کاردەکات بۆ جێکردنەوەی بیرۆکە و پرۆژەکانی بۆ نێو پرۆژە چڕوپڕەکەی کە وەزارەتی رۆشنبیری پلانی هەیە بەگەڕی بخات.\nوتیشی: "پلانەکانمان بڵاوکردنەوەی ئاشتی و خۆشەویستییە لەجیاتی رقوكینه و توندوتیژی و ده‌مارگیری."\nهه‌روه‌ها وتی ئەمە "گەشەدان بە چەند چالاکییەکی کلتوری لەخۆدەگرێت بۆ بەهێزکردنی یەکێتی کۆمەڵایەتی بە فرەیی خۆیەوە و بۆ تەرکیز خستنە سەر ئەوەی هەموومان یەك چارەنوسمان هەیە و دەبێت ئەزمونی دیموکراتی خۆمان بەهێزبکەین".\nخەیات تێبینی ئەوەی کرد: "رووبەڕووبوونەوەی بیری توندڕەوی ئەرکێکی سەختە."\nوتیشی: "بۆ ئەوەی سەرکەوتوو بێت، پێویستمان بەوەیە نەك تەنیا تەرکیزی هەوڵەکانمان بخەینە سەر لایه‌نه کلتورییه‌كان، بەڵکو کارکردنیش بۆ باشترکردنی ئەدای حکومی لەسه‌ر ئاستی خزمەتگوزاری و قه‌ڵاچۆكردنی هەژاری و نەخوێندەواری و گەندەڵی."\nوتی هەوڵەکان بۆ ریشەکێشکردنی توندڕەوی "شەڕێکی چڕوپڕی کلتوری و کۆمەڵایەتی و ئابورییە کە پێویستی بە خستنەگەڕی تەواوی سەرچاوەکانمانە بۆ بەدەستهێنانی سەرکەوتن"، داوای لە تەواوی قەوارەکانیش کرد پێکەوە کاربکەن بۆ ئەم مەبەستە.\nپاراستنی لاوان و کەمینەکان\nبەرپرسی میدیا لە تۆڕی کۆمەڵگەی مەدەنی لە نەینەوا، موهەنەد ئەومەری بە دیارونای وت رێکخراوەکانی کۆمەڵگەی مەدەنی ماوەی چەند ساڵێكە کاردەکەن بۆ رووبەڕووبوونەوەی بیری توندڕەوی.\nوتی: "چەندین وێرکشۆپ و هەڵمەتی هۆشیاری رێکخراون بۆ دانیشتوانی موسڵ و شارەکانی دیکەی نەینەوا و پرۆژەی بەردەواممان هەیە بۆ كردنه ئامانجی لاوان و کەمینەکان بۆ شەڕکردن دژی چەمك و بیرکردنەوەی لادەرانە."\nئەومەری داوای لە حکومەت کرد پاڵپشتی ئەم چالاکییانە بکات و ئاراسته‌ی هەوڵەکانی چاودێری و چاکسازی دەروونی بۆ ئەو منداڵانە رێکبخات کە لە کەمپەکانی ئاوارەییدا دەژین.\nوتی: "دەبێت دەستبەجێ ئەم منداڵانە لە ئامێز بگرین و گرنگییان پێبدەین تا بیرۆکەی تیرۆریستی و توندڕەوی نەچنە نێو مێشکیانەوە."\nداوا لە وتارخوێنانی نەینەوا دەکرێت برەوبدەن بە میانڕەوی\nوتارخوێنانی ناوچە دوورەدەستەکانی پارێزگاکە بەشداریده‌كه‌ن لە خولێکدا کە داوایان لێدەکات سەرکۆنەی ئایدۆلۆژیای توندڕەوی بکەن لە مینبەرەکانیانەوە.\nدوای رزگارکردن، موسڵ نیازی وایە ئایدۆلۆژیای داعش بنەبڕبکات\nوەك بەشێك لە هەوڵەکانی بۆ رووبەڕووبوونەوەی ئایدۆلۆژیای توندڕەوی، دیوانی وەقفی سوننی کارنامەی یەکخستنی وتاری هەینی لەخۆگرتووە.\nکتێبفرۆشان ئەو شەقامانە پڕدەکەنەوە کە داعش كوشتاره‌كانی لێ ئەنجامدەدان\nناوچەیەك کە پێشتر داعش ئەو کەسانەی لێ سەردەبڕی کە ئایدۆلۆژیا توندڕەوەکەیان رەتدەکردەوە گۆڕاوە بۆ ناوەندێکی کلتووریی کراوە.


عبدالرحمان الراشد : دکتۆرمورسى وەک دکتۆرئەسەد . – WTARIKURD\nعبدالرحمان الراشد : دکتۆرمورسى وەک دکتۆرئەسەد .\nوەڕگێرانی ئیسماعیل هەورامى\nگروپەکانى سەر بە ئیخوان المسلمین بۆ راکیشانى راى گشتى جیهان بەلاى خۆیان دا بەهاناى قوربانیانى ناوچەى غوتەى سەربەدیمەشقەوە هاتن ، دواى ئەوەى کە وێنەى منداڵان و ژنانى بێتاوان بڵاوکرایە وە کە بەهۆى گازى کیمیایەوە شە هید کرابوون .\nئیخوان هاوئایدۆلۆژیەکانى لە دەرەوە سنورى میێرەوە هەموو هێزێکى خۆیان بەکارهینا بۆسە ر لەنوێ گرتنەوەى دە ستى دە ستەڵات ، لەهیچ هاوکاریک و پلانێکى مەترسیدار سڵناکەنەوە ، ئەگەریش پێویست بکات راستیەکان ئاوەژوو بکەنەوە ، پێ بخەنە گردنى راستیەوە ، بەدە ستەوە گرتنى پەرچەمى رێکخراوى تیروریستى القاعیدەو هاوکارى وەرگرتن لە رۆژئاواییەکان ئەو رێگایانەن کە ئەوان تاقیان کردووەتەوە .\nبانگەشەى دیموکراسى دەکەن ، ئامادە یى خۆیان دەردەبرن بۆژیان لەگەڵ لیبرالیزمداو ئیدیعاى برایەتى دەکەن لەگەڵ دین و مەزهەبەکانی تردا . بە گەیشتنیان بەدە ستەڵات لەو ماوە کورتەدا هەمووشتێک پێچەوانە دەرچوو ، حکومەت رۆژ بە رۆژ بەرەو لاوازى و ئازادیە فەردیەکانیش سنورداردەکران . کلێساکان یەکەم ویستگەى ئاگرتێبردانى ئەوان بوو .\nکاتێک کە قوربانیەکانى سوریا لەراگەیاندنەکانەوە بیشان دران ، ئەوان پێیان وابوو ئەوانیش وەک مێریەکان قوربانى دە ستى رژێمە سیاسیەکەیانن!\nبەڵام لەنێوان منداڵانى بێتاوان و گروپە هەمەجیەکەى خیرت الشاتر ، مەودایکى زۆر هە یە . وەک چۆن لەنێوان عبدالفتاح سیسى و لەمێر کە مورسى لەکارلاداو بەشار ئەسەد لە سوریا کە لەبەرانبەر گۆرانکاریەکانەوە وەستاوەتەوە . جیاوازێکى زۆر هەیە .\nجیاوازیەکان زۆرن ، ئەسەدبە نوێنەرایەتى کەمینەیەکى زۆر بچوک ، بەسەر زۆرینەوە فەرمانرە واى دەکات ، لە کاتێکدا کە سیسى ، نوێنەرى زۆرینەى گەلى میێرە ، کە بیرو بۆچوونۆى لەسەر شۆرشى 30 ژانەوەیە دەربریوە ، لەگەورەترین خۆپیشاندانى هاوڵاتیان کە بۆیەکەم جاربوو میێر بەخۆیەوە ببینێت ، هاوڵاتیان هاتنە سەرشەقام و داواى لەناوبردنى ئیخوانەکانیان کرد .\nمێرى هەنووکە ، نوێنەرى زۆربەى چین و توێژەکانى میێرە ، لە ناسریەکانەوە تا وفدیەکان ، گەنجان ، سەلەفى و لیبراڵ و چەپەکان . بە ڵام ئیخوانەکان تەنها نوێنەرایەتى خۆیان دەکەن . ئەگەر پشتیوانى چەپەکان و ئەو گەنج و لاوانە نەدەبوو کە ئەمرۆ دژى ئیخوانن ، لە هەڵبژاردنەکاندا ئیخوان شکستى دەهێنا ، لە سوریەش ئەسەد تەنهانوێنەرى خۆیەتى و بەس .\nهەروەک حیزبى فاشیستى بە عس ، ئەسەد ، وەک گروپە فاشیستى ئیخوان المسلمین ، هیچ پەیوەندیکى بەشۆرشى میێرەوە نییە .\nبە پێچەوانەى ئەسەدەوە کە بەگولەو تۆپ و تانک روبەروى خۆپیشاندەران بویەوە ، سوپاى میێر بۆماوەى دوساڵ لەسەریەک ، پشتیوانى خۆپیشاندانەکانى ئیخوانى کرد . بەڵام کاتێک خۆپیشاندانەکان بەرەو توندوتیژى رۆیشتن و چەکیان بەدە ستەوە گرت . دە ستیان دایە کارى تیرۆریستى لەسینا و هێرشیان کردە سەرکڵێساکان ، دواتر دە ستیان کرد بە گەمارۆدانى دامو دەزگا حکومیەکان ودەزگا ئەمنیەکان ، ئیتر بەکارهێنانى هێزە لەبەرانبەریان لەپێناو پاراستى هاوڵاتیان ودامودەزگاکانى دەوڵەت فۆرمێکى یاسایى وەردەگرێت . ئیخوانەکان لەژێر سەرکردایەتى هەنوکە ییان دا نوێنەرایەتى فاشیزمى دینى دەکەن ، بەپێچەوانەى ئەو بەڵێنانەى کە بەکۆمەڵگەى میێرى و نێودەوڵتیان دابوو کە لەچوارچێوەى دەوڵەتێکى مەدەنیدا کاربکەن پابە ند نەبوون بە بەڵێنەکانیانەوە . ئەگەر بەراوردکاریکى راست و دروست هەبێت ، بەشار ئەسەد و محمد مورسى لەروى فکرى و ئایدۆلۆژیەوە زۆرلەیەکەوە نزیکن . دوو دکتۆر ، نوێنەرى تاک ڕەهەندى و دیرۆکێکى تاریک . وەک رۆمانى (( دکتۆر جیکل و مسترهاید)) هەردوکیان ئیدیعاى خێرو بێتاوانى دەکەن . بەڵام لە ناخى هەریەک لەمانەدا ، تەمامیەتێکى رەها هەیە بۆکوشتن و چەوساندنەوە .\nهیچ خاڵێکى هاوبەش لەنێوان سیسى و ئەسەد بەدى ناکرێت . سیسى بۆماوەى زیاتر لەساڵێک پیش ئەوەى خۆپیشاندانەکان بەرەو توندوتیژى برۆن پشتیوانى لە مورسى کرد . کوژرانى ئیخوانەکان لەرابیعە العدویە ، بەرئەنجامى هەڵەى سەرکردەکانى ئیخوان و بەکارهێنانى ژن و منداڵ بەمەبەستى رێگەگرتن لەچونە ناوەوەى سوپا بوو بۆ نێو مەیدانەکە کە ببووە جى تێراتێنى هێزە فیندەمیتاڵیە دینیەکان ، ئە وان لە پێناوراکێشانى راى گشتى و ناوچەکە بۆخۆیان ئەم کارەیان کرد ، ئیخوانەکان بەردەوام بوون لەسەر پشێوى نانەوە سەرەراى ئاگادارکردنە وەیا ن ، بەڵام زۆربەى کوژراوەکانى سوریا منداڵن و بەهۆى کیمیابارانەوە سەریان ناوەتە سەرسەرین .\nLatest posts by عیسماعیل هەورامی (see all)\nعیماد عه‌لی: به‌ڵێ زوو هاتوون به‌ڵام كه‌متان كردووه. - 2018-03-16\nعبدالرحمان الراشد : دکتۆرمورسى وەک دکتۆرئەسەد . - 2013-08-24\nبابان بریزی : پەڕلەمانی کوردستان ، خول دوای خول بایەخی کەمبۆتەوە لە زیهنیەتی سەرکردە باڵاکانی (ی ن ک و پ د ک) دا .


دەزگای فەرمی دۆستایەتی ئەمەریکا کورد : هه‌رێمه کوردیـیه‌کان عه‌مید ئاراس: ئوپراسیۆنی هاوبه‌ش سه‌رکه‌وتوو بوو\nهێزێـکی تایبەتی ئەمەریکا لە ئۆپەراسیۆنێـکی کوت‌وپـڕدا 70 بارمته‌ی لە دەسـتی داعش ڕزگارکردووە.\nبەرەبەیانی پـێنجشەممە هێزەکە بە فڕۆکەی هەلیکۆپـتەر گەیشـتوونەتە ئەو شوێنەی لە نزیک حەویجە وتوانیویان بارمته‌کان ڕزگاریان بکەن.\nعه‌مید ئاراس فه‌رمانده‌ی لیوای 9 هێزی پێشمه‌رگه له وتووێژیک له گه‌ڵ ده‌نگی ئه‌مه‌ریکادا ده‌ڵێت، ئوپێراسیۆنه‌که سه‌رکه‌وتنی گه‌وره بۆ هێزی پێشمه‌رگه و هێزی ئه‌مه‌ریکایه. له هه‌مان کاتدا، سه‌ره‌خۆشی له بنه‌ماڵه‌ی سه‌ربازی ئه‌مه‌ریکی کرد که له کرداره‌که دا گیانی له ده‌ست دا.\nوتووێژیک له گه‌ڵ عه‌مید ئاراس


کۆمپیوتەر - ویکیپیدیا، ئینسایکڵۆپیدیای ئازاد\nئامێرێکە کە دەکرێ پرۆگرام بکرێت بۆ ھەر مەبەستێک\nکۆمپیوتەر ئامێرێکە بۆ زۆر مەبەست بەکاردێت. دەکرێت پرۆگرام بکرێت تا ڕیزە کردارێکی ژمێرەیی یان لۆژیک ئەنجام بدات. بەکارھێنەر دەتوانێت لە ڕێگای ماوس و تەختەکلیلەوە داواکارییەکانی خۆی ئاراستەی کۆمپیوتەر بکات و کارەکان لەڕێی شاشەی کۆمپیوتەرەکە پێشان دەدرێن.\nبەگشتی کۆمپیوتەر دەکرێتە دوو بەش: ڕەقامێر (ھاردوێر) و نەرمامێر (سۆفتوێر)\n٢ ماوس (مشک)\n٣ بۆردی سەرەکی (Mainboard)\n٦.١ بەپێی بەکارھێنان\n٦.٢ بەپێی قەبارە\nڕەقامێر بریتییە لەو پارچانەی کە کۆمپیوتەر پێک دێنن وەک مۆنیتەر، تەختەکلیل، ماوس، کەیس)\nماوس' ئامرازی نیشانکردنە. بە شێوەیەکی فیزیکی، ماوس پێک دێت لە ئامرازێک کەوا دەگیرێت لەژێر یەکێک لە دەستەکانی بەکارھێنەر.\nبۆردی سەرەکی (Mainboard)دەستکاری\nگرنگترین بەشی ھەر کۆمپیوتەرێک ئەم بۆردەیە کە زۆربەی بەشەکانی دیکەی کۆمپیوتەر لەسەر ئەم بۆردە دادەمەزرێن لەوانە دەتوانین ئاماژە بە ڕام، کارتی گرافیکی، کارتی ڕایەڵە، یەکەی چارەسەری ناوەندی(CPU)، کارتی دەنگ، کارتی تیڤی، کارتی سەتەلایت، مۆدێمی ناوەکی… ھەروەھا ھەندێکیش لە بەشەکانی کۆمپیوتەر بە کێبل بەو بۆردە پەیوەند دەدرێن لەوانە ھارد دیسک، فلاپی درایڤ، سی دی درایڤ، دی ڤی دی درایڤ، سەرچاوەی وزە، پانکە و دەرچەی ماوس و تەختەی کلیل و دەرچەی ڕام (Ram)\nنەرمامێر بریتییە لەو بەرنامانەی کە یارمەتی بەکارھێنەر دەدەن کە کار بە کۆمپیوتەر بکەن و کارەکانیان ئاساتر بێت\nتا ئێستە لەنێوان شارەزایاندا لە مشت و مڕدایە. خاڵی سەرەکی دەرکەوتنی کۆمپیوتەری کەسی (PC) مایکرۆپرۆسێسۆرە، کە بۆ یەکەمجار لە ساڵی ١٩٦٨ لەلایەن ئەندازیارێکەوە کە لە Texas Instroments کاریدەکرد دۆزرایەوە، بەڵام لەبەرئەوەی نەیتوانی متمانەی لێپرسراوەکانی بەدەست بھێنێت لە سوودەکانی ھەروا مایەوە و دوای ٣ ساڵ بۆ جارێکی تر دۆزرایەوە. مایکرۆپرۆسیسۆر بۆ یەکەم جار لەلایەن Intel –ەوە کەوتە بواری بازرگانییەوە و شانازی دەکەن بەوەی کە دۆزەرەوەین.\nبەگشتی کۆمپیوتەرەکان پۆڵێنکراون بەپێی بەکارھێنانەکانیان:\n^ سەرچاوەی زاراوە فەرهەنگی زکورد ١١ی ئازاری ٢٠١٦ لە وەیبەک مەشین، ئەرشیڤ کراوە.\n^ "وەشانی ئەرشیڤکراو". Archived from the original on ٢١ی تەممووزی ٢٠١٣. Retrieved ٢٩ی تەممووزی ٢٠١٣. Check date values in: |accessdate=, |archivedate= (help)\n^ "وەشانی ئەرشیڤکراو". Archived from the original on ٥ی ئەیلوولی ٢٠١٧. Retrieved ٢٩ی تەممووزی ٢٠١٣. Check date values in: |accessdate=, |archivedate= (help) ٥ی ئەیلوولی ٢٠١٧ لە وەیبەک مەشین، ئەرشیڤ کراوە.\nوەرگیراو لە «https://ckb.wikipedia.org/w/index.php?title=کۆمپیوتەر&oldid=941403»\nدواجار لە ١١:٠٤ی ١٤ی نیسانی ٢٠٢٢ دەستکاری کراوە\nئەم پەڕەیە دواجار لە ١١:٠٤ی ١٤ی نیسانی ٢٠٢٢ نوێ کراوەتەوە.


jardín بێژەکردن: چۆن jardín بە ئیسپانی, پۆرتووگالی بێژە بکەن\nچۆن گۆ دەکرێ jardín\nبیستراوە: 451K جار\njardín بێژە کردن بە ئیسپانی [es]\nحینجەی دەنگناسی: xaɾˈðin\njardín گۆکردنی بێژە کردن لەلایەن nhurya (مێ لە ئیسپانیا\t)\njardín گۆکردنی بێژە کردن لەلایەن JamesBrown (نێر لە ئیسپانیا\t)\njardín گۆکردنی بێژە کردن لەلایەن beitter (مێ لە ئیسپانیا\t)\njardín گۆکردنی بێژە کردن لەلایەن mayorcatorce (نێر لە ئیسپانیا\t)\njardín گۆکردنی بێژە کردن لەلایەن tenpao (نێر لە ئیسپانیا\t)\njardín گۆکردنی بێژە کردن لەلایەن ieliei (مێ لە ئیسپانیا\t)\njardín گۆکردنی بێژە کردن لەلایەن Dakes (نێر لە ئیسپانیا\t)\njardín گۆکردنی بێژە کردن لەلایەن DonQuijote (نێر لە مەکسیکا\t)\njardín گۆکردنی بێژە کردن لەلایەن fernando_tala (نێر لە شیلی\t)\njardín گۆکردنی بێژە کردن لەلایەن nocixema (نێر لە مەکسیکا\t)\njardín گۆکردنی بێژە کردن لەلایەن Pablo2012 (نێر لە ئەرژەنتین\t)\njardín گۆکردنی بێژە کردن لەلایەن blancayceleste (نێر لە ئەرژەنتین\t)\njardín گۆکردنی بێژە کردن لەلایەن golemnro9 (نێر لە پێروو\t)\njardín گۆکردنی بێژە کردن لەلایەن elharni (نێر لە ئەرژەنتین\t)\njardín گۆکردنی بێژە کردن لەلایەن Mina1 (مێ لە مەکسیکا\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی jardín بە ئیسپانی\nهاوبەشکردنی بێژەی jardín بە ئیسپانی:\njardín نموونە لە دەستەوشەیەک\nVoy a regar las flores del jardín گۆکردنی بێژە کردن لەلایەن Dakes (نێر لە ئیسپانیا)\nJardín Botánico گۆکردنی بێژە کردن لەلایەن Mina1 (مێ لە مەکسیکا)\nEn el jardín hay un reloj de sol. گۆکردنی بێژە کردن لەلایەن gabres (مێ لە ئەرژەنتین)\nEn mi jardín hace décadas que no cultivo el odio. Porque aprendí una dura lección que me impuso la vida, que el odio termina estupidizando [...] (José Mujica) گۆکردنی بێژە کردن لەلایەن Covarrubias (نێر لە ئیسپانیا)\nLa vida es, con la edad, un patio que da al norte y tú lo has convertido en un jardín. (Joan Margarit) گۆکردنی بێژە کردن لەلایەن Covarrubias (نێر لە ئیسپانیا)\njardín بێژە کردن بە پۆرتووگالی [pt]\njardín گۆکردنی بێژە کردن لەلایەن stephbr (مێ لە بەڕازیل\t)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی jardín بە پۆرتووگالی\nهاوبەشکردنی بێژەی jardín بە پۆرتووگالی:


بەرزکردنەوەی ڤیدیۆ لە مایکرۆسۆفت ستریمدا Microsoft stream ئاسانە و هەر کەسێک دەتوانێ بیکات\nدەست بە بەرزکرنەوەی ڤیدیۆکان بکە\nکرتە (کلیک) لەسەر ئایکۆنی بەرزکردنەوە بکە لە سەرەوەی هەر لاپەڕەیەک یان ڕێک ڤیدیۆکە بۆ ناو یەک لە گرووپەکانت یان چەناڵەکانت ڕابکێشە و لەوێدا دایبنێوە. دەتوانی لە یەک کاتدا چەند ڤیدیۆیەک بەرز بکەیتەوە و تەنانەت دەتوانی کار لەسەر مایکرۆسۆفت ستریم بکەیت لە کاتێکدا ڤیدیۆکانت لە پاشخاندا بەرز دەبنەوە.\nچەند بژارەیەک هەیە بۆ بەرزکردنەوەی ڤیدیۆ. لەسەر بنەمای ئەوەی لە کوێوە دەست بە بەرزکردنەوەی ڤیدیۆکان دەکەی، شێوازی ڕێپێدانی خۆکار بۆ ڤیدیۆکان دادەنرێت، بەڵام هەمیشە دەتوانی دواتر گۆڕانکاری لە ڕێگەپێدانەکاندا بکەیت.\nبەرزکرنەوە لە هەر لاپەڕەیەکدا\nبۆ بەرزکرنەوە لە هەر لاپەڕەیەکدا:\n１. لە پێگەی مایکرۆسۆفت ستریم، Create > Upload a video لێ بدە یان ئایکۆنی بەرزکردنەوە لە سەرەوەی navigation bar کە لێ بدە.\n２. ڤیدیۆکە ڕاکیشە و دایبنێوە یان فایلی ڤیدیۆکە لە کۆمپیوتەرەکەتەوە یان ئامێرەکەتەوە هەڵبژێرە.\nبۆ بەرزکرنەوەی ڤیدیۆ لە لاپەڕەی ڤیدیۆکان\n１. لە پێگەی مایکرۆسۆفت ستریم، Videos < My content لێ بدە لە سەرەوەی navigation bar.\n２. ڤیدیۆکە ڕاکیشە و دایبنێوە یان فایەلی ڤیدیۆکە لە کۆمپیوتەرەکەتەوە یان ئامێرەکەتەوە هەڵبژێرە.\nڕاستەوخۆ بۆ گرووپێک یان چەناڵێک بەرز بکەرەوە:\nبۆ بەرزکردنەوە بۆ گروپێک:\n１. لە پێگەی مایکرۆسۆفت ستریم، لە گرووپێک بگەڕێ کە بەشداری تیایدا.\n２. دووگمەی Upload video لێ بدە لە navigation bar ی گرووپەکە یان ڤیدیۆکان ڕابکێشە و دایان بنێوە کاتێ لە تابی Highlights یان Videos ی گرووپەکەدای.\nبۆ بەرزکردنەوە بۆ چەناڵێک:\n１. لە پێگەی مایکرۆسۆفت ستریم، بڕۆ چەناڵێک کە دەتوانی بەشداری تێدا بکەی\n２. کلیک لەسەر Select more files بکە یان ڕاستەوخۆ ڤیدیۆ ڕابکێشە و لە چەناڵەکە دایبنێوە.\nدەستکاریکردنی مێتادەیتا (Metadata)\nلە کاتێکدا ڤیدیۆکەت بەرزدەبێتەوە، دەتوانی مێتادەیتای Metadata ڤیدیۆکە پڕ بکەیتەوە بۆئەوەی دۆزینەوەی ئاسانتر بێت.\nناونیشان و ناساندن Title & Description\nناونیشان و ناساندنی ڤیدیۆکە پڕ بکەرەوە بۆ ئەوەی زانیاری تەواو بدەی بە بینەرانت لەسەر ڤیدیۆکە. لە بەشی ناساندندا description، دەتوانی ئەوانەی خوارەوە زیاد بکەی بۆئەوەی ڤیدیۆکەت سەرنجڕاکێشتر بکەی:\n· کۆدی کات Time codes (کاژێر:خولەک:چرکە) (H:MM:SS) - دەتوانی ناوەڕۆکێکی سەرنجڕاکێش بۆ ڤیدیۆکەت دروست بکەی بە نووسینی کۆدی کات Time codes خاڵە سەرنجڕاکێشەکان لە ڤیدیۆکەدا. بینەران دەتوانن کرتە لەسەر ئەو کۆدی کاتانە Time codes بکەن بۆ ئەوەی ڕێک بچنە سەر ئەو کاتە لە ڤیدیۆکەدا.\n· #هاشتاگ #Hashtags : #هاشتاگ زیاد بکە بۆ بەشی ناساندنی ڤیدیۆکە بۆ ئەوەی چەند ڤیدیۆیەک بە یەکەوە ببەستیتەوە. بینەران دەتوانن کرتە لەسەر #هاشتاگەکان بکەن و ئەو ڤیدیۆیان ببینن کە هەمان تاگیان هەیە.\n· لینک – ناونیشانی پێگەیەک لە بەشی ناساندندا دابنێ، بەو هۆیەوە بینەرانت دەتوانن کرتە لەسەر لینکەکە بکەن بۆ کردنەوەی لە پەڕەیەکی نوێدا.\nئەو زمانە دیاری بکە کە لە ڤیدیۆکەدا قسەی پێ دەکرێ. ئەوە وا دەکات ژێرنووسی خۆکار بۆ ئەو زمانەنە دروست ببێ کە پشتگیری کراون. سەرەڕای ئەوە، ئەو کەسانەی مۆڵەتیان هەیە دەتوانن ڤیدیۆکەت بدۆزنەوە لەسەر بنەمای ئەو قسانەی لە ڤیدیۆکەدا دەکرێن.\nوێنەی سەر ڤیدیۆ Thumbnails\nوێنەی خۆکار بۆ ڤیدیۆکە دروست دەبێ پاش ئەوەی بەرز کرایەوە. کاتێ چەند وێنەیەک لە ڤیدیۆکەوە دروست بوون، یەکیان هەڵبژێرە بۆ ئەوەی گوزارشت لە ڤیدیۆکە بکات یان خۆت وێنەیەکی خۆت بەرز بکەرەوە.


کەللەسەر - ویکیپیدیا، ئینسایکڵۆپیدیای ئازاد\nکەللەسەری زیانپێگەیشتووی مرۆڤێک\nبەشەکانی کەللەسەری مرۆڤ\nکەللەسەر پێکھاتەیەکی لە ئێسک درووس بووە کە لە تەواوی ئاژەڵاندا بوونی ھەیە. کەللەسەر وەک چوارچێوەی سەر ئیش دەکات. کەللەسەر چوارچێوە و پێکھاتی دەموچاو ڕاگیر دەکات و بەرگری دەکات لە ئازار و گازندە گەیشتن بە مێشک.\nبە کەللەسەر بە بێ ئێسکی شێویلاکەی خواروو ئەوترێ کڕانیۆمکە لە دوو بەش پێکھاتووە. کەللەسەری مێشکی کە ئەرکی پارێزگاریکردن لە مێشکی بە ئەستۆیە و بەشی دووھەم، ئێسکەکانی دەموچاوە کە لە پێشتەوە و خوارەوەی قاپیلکەی مێشکدا جێگیرە و چوارچێوەی دەموچاو پێکدێنێ، ئێسکەکانی قاپیلکەی مێشک ٨ دانەن کە ٤ دانەیان تاکن و لە نێوانان، ٢ دانەشیان جووتن و لەلاوەن. ئێسکەکانی دەموچاو ١٤ دانەن کە ٦ دانەیان جووتن و ٢ دانەیان تاکن.\nبە کۆ کەللەسەر لە ٢٢ ئێسک پێکدێت. لە ئەستوورایی ھەندێک لە ئێسکەکانی سەر و دەموچاودا بۆشاییگەلێک ھەن بە ناوی سینووس. جگە لە جومگەی لاجانگی شێویلاکی کە تەنیا جومگەی بزوێنەری کەللەسەرە دیتری ئێسکەکانی لە ڕێی جومگەی ڕیشاڵی بە یەکەوە نووساون.\nکەللەسەری مرۆڤ لەژێر (تیشکی X)دا\nکاپۆڵ، کاژەڵاک، کاجیر، قاپیلکەسەر، ئێسکەسەر، پیت، کاتک، کاپۆڵک، کاژە، کافا\n^ (فەرھەنگی فارسی-کوردی، ماجد مەردۆخ ڕۆحانی، سنە ١٣٨٥)\nویکیپیدیای فارسی (جمجمه)\n[فەرھەنگی پزیشکی دەوەن، بەرگی یەکەم، د.جەمال ڕەشید فەرەج، ھەولێر ٢٠١٠]\nوەرگیراو لە «https://ckb.wikipedia.org/w/index.php?title=کەللەسەر&oldid=932444»\nئێسکەکانی سەر و مل\nئەم پەڕەیە دواجار لە ١٢:٣٢ی ١٦ی ئازاری ٢٠٢٢ نوێ کراوەتەوە.


تەندروستی عیراق؛ مردن بە كۆرۆنا دوو هێندەی ڕۆژانی پێشوو زیادی كردووە - تۆڕی میدیایی خەڵک\nوەزارەتی تەندروستی عیراق ئاشكرایدەكات، 3187 حاڵەتی نوێی تووشبوون بە ڤایرۆسی كۆرۆنا تۆماركراوە و 2002 كەسیش چاكبوونەتەوە و 27 حاڵەتی مردنیش هەبووە .\nوەزارەتی تەندروستی عیراق لە بەیاننامەیەكدا ئاماژەی بەوەكردووە، كە لە 24 كاتژمێری ڕابردوودا 41 هەزار و 161 پشكنینی تایبەت بە كۆرۆنا ئەنجام دراوە و دەركەوتووە 3187 كەس تووشی ڤایرۆسی كۆرۆنا بوون و ئەنجامەكانیان پۆزەتیڤ بوون.\nئاشكراشی كردووە، كە زۆرینەی تووشبووەكان لە بەغدا بوون، هەروەها لە كەركوك 41 سلێمانی 33 و هەولێر 95 حاڵەت و دهۆك 22 حاڵەت تۆماركراوە.\nڕوونیشی كردۆتەوە ، كە 2002 تووشبوو بە پەتاكە چاكبوونەتەوە، كە زۆرینەیان لە بەغدا بوون و هەروەها لە سلێمانی 6 و هەولێر 31 و دهۆك 6 و كەركوك 35 كەس چاكبوونەوە.\nڕاشیگەیاندووە، 27 كەس بە پەتاكە گیانیان لەدەستداوە و بەوەش ژمارەی مردووان گەیشتۆتە 13272 كەس.\nهەر لە ڕاگەیەنراوەكەدا ئەوەشخراوەتەڕوو، كە ڕێژەی چاكبوونەوە لە سەرتاسەری عیراق بۆ 92.6 % بەرزبۆتەوە.\nخەڵك- بەشی هەواڵ وەزارەتی تەندروستی عیراق ئاشكرای دەكات ، 778 حاڵەتی نوێی تووشبوون بە ڤایرۆسی كۆرۆنا تۆماركراوە و 1546 كەسیش چاكبوونەتەوە و 4 حاڵەتی…


كۆمه‌ڵه‌ی مافی مرۆڤی کوردستان » بۆ رای گشتی: خاوەندارییەتی لە رۆژئاوای کوردستان خاوەندارییەتی لە مرۆڤایەتییە\nکۆمەڵەی مافی مرۆڤی کوردستان وێرای ئیدانە کردنی هەر چەشنە هێرشێکی تورکیا بۆ سەر رۆژئاوای کوردستان، داوا لە گەلی کوردستان و هەموو جیهان دەکات، بەر بەو هێرشە بگرن. هاوکات نەتەوە یەکگرتووەکان، یەکێتی ئەوروپا، وڵاتانی هاوپەیمان دژ بە داعش و لەسەرەوەی هەموویان ئەمریکا، فەرانسە و ئاڵمانیا وەک تاوانبار دەناسێت، لە ئەگەری هەر هێرشێکی حکومەتی تورکیا بۆ ئەو بەشەی کوردستان.\nحکومەتی تورکیا لەسەرەتای ساز بوونی رۆژئاوای کوردستان، هەوڵی هێرش کردنی داوە. بە کشانەوەی هێزەکانی هاوپەیمانیی نێودەوڵەتی لەسەر سنوورەکان وا دەرئەکەوێ کە هێزەکانی هاوپەیمانیی، ئەمریکا، نەتەوە یەکگرتووەکان و یەکێتی ئەورووپا هاوربیری تورکیان بۆ هێرش کردنە سەر رۆژئاوای کوردستان.\nحکومەتی رۆژئاوای کوردستان تا ئێستا هیچ هەڕەشەیەکی لە تورکیا نەکردووە. بەڵام دەوڵەتی تورکیا هەر لە سەرەتای شۆڕشی سوریاوە دوژمنایەتی ئەو خۆبەڕێوەبەرێتییە ئەکات. دەوڵەتی تورکیا دژی هەموو دەستکەوتەکانی گەلی کوردستانە. لەهەر شوێنێکی جیهان بێت، تورکیا ئەیەوێ دەستکەوتەکانی کوردان لەناو ببات.\nکشانەوەی هێزە هاوپەیمانەکان لەسەر سنوور، رێ لەبەردەم هێرشی توکیا دەکاتەوە. ئەم هەڵوێستەی ئێستای هێزە هاوپەیمانەکان لەگەل پەیوەندی هاوپەیمانیی و رێسا جیهانیەکانی مافی مرۆڤ، پێوەندییە نێودەوڵەتیەکان و یاسای سەروەری وڵاتان یەکناگرێتەوە. سەرەتا هێزە هاوپەیمانەکان و هەموو هێزە جیهانییەکان، نابێ لەبەرامبەر ئەم هێرشەی تورکیادا بێدەنگ و تەماشاکەر بن.\nبۆ کۆمەڵەی مافی مرۆڤی کوردستان داگیرکاری و پەرەپێدانی تێروریسم لە لایەن تورکیا ئاشکرایە و ئەو حکومەتە بە چەندین جار تاوانی دژی مرۆڤایەتی ئەنجام داواە، بەڵام ئەوەی کە نەتەوە یەکگرتووەکان، یەکێتی ئەوروپا، ئەمریکا، فەرانسە، ئاڵمان و هاوپەیمانی دژ بە داعش لەهەمبەر ئەو هێرشە شۆڤینیەی تورکیا بێدەنگە و رێگای بۆ دەکەنەوە، بە هیچ شێوەیەک قبووڵ ناکرێت و رێک بە مانای هاوپەیمانی و بەشداری لە تاوانەکانی حکومەتی تورکیایە.\nلە کۆتاییدا داوا لە کوردستانیان و تەواوی ئازادیخوازان دەکەین، تێکۆشانیان بۆ پێشگرتن لە هێرشی تورکیا بۆ سەر رۆژئاوای کوردستان رێک بخەن و لە هەمبەر ئەو تاوانەی حکومەتی تورکیا بێدەنگ نەبن.


رێگاي ئێوه ئابوري » گۆڤاری زانکۆی کەمبریج: تورکیا دژی کۆنترۆڵکردنەوەی کەرکووک بەدەست کوردە\nکد خبر 2372\nگۆڤاری زانکۆی کەمبریج: تورکیا دژی کۆنترۆڵکردنەوەی کەرکووک بەدەست کوردە\nگۆڤاری زانکۆ کەمبریج بەنێوی Nationality Papers نووسی تورکیا دژبەری سەرەکییە بۆ ئەوەی کورد نەتوانن کەرکووک کۆنترۆڵ بکەنەوە و ئەمە دۆخێکی ئاڵۆزی لەدانوستاندەکان لەگەڵ بەغداد هێناوەتە ئاراوە.\nئەم گۆڤارە لە بابەتی خۆی لەئاداری 2020 باسی لەسەربەخۆیی کوردان لەئێراق، سوریا و تورکیا کردووە کە لەبەشێکی دا وەک بەشێک لە کێشەی گەیشتنی کورد بە سەربەخۆیی باسی کەرکووک و کێشەکانی کردووە.\nلەبابەتەکەدا هاتووە کە پرسی کەرکووک زۆر ئاڵۆزە و یەکێکە لە کێشە سەرەکییەکان کە رێگا نادات سەربەخۆیی کوردستان پێک بێت. تورکیاش سوورە لەسەر ئەوەی رێگا نەدات کەرکووک بەدەستی کورد کۆنترۆڵ بکرێتەوە. چوونکە ئەمە دەبێتە هۆی بەهیزبوونی کورد لە ئێراقدا. کوردانی کەرکووک لەلایەن رژیمی پێشووەوە پەراوێز خرابوون و وەک کەمینە چاویان لێدەکرا.\nلەم بابەتەدا جەخت کراوە سەر ئەوەی کە کەرکووک و ناوچە دابڕاوەکانی دیکەی ئێراق کاریگەریێکی زۆری لەسەر پرسی سەربەخۆیی کورد لەئێراقدا هەبوو و لەراستیدا ئەمە هۆکاری سەرەکی بۆ سەربەخۆیی کوردانە.\nبابەتەکەی زانکۆی کەمبریج بە ئاماژە بەو مکانیزمە بۆ چارەسەرکردنی کێشە لەسەر ناوچە جێ ناکۆکەکان بە گونجاوی نابینێت و بەدووری دەزانێت دیاریکردنی دۆخی کۆتایی کەرکووک و پرسی سەربەخۆیی کوردانی ئێراق بەم زووانە چارەسەر بکرێت.\nبرچسب ها : ئێراق , تورکیا , سەربەخۆیی , کەرکووک , کورد


سپای پاسداران چەکی قورسیان لە کوردستاندا جێگیر کرد\nزایینی: ٢٦-٠٩-٢٠١٧ - هەتاوی: ١٣٩٦/٠٧/٠٤ - ١٢:١٩ تاران قه‌باره‌ی فۆنت:\nکوردستان میدیا: سپای تێرۆریستی پاسدارانی ڕێژیمی ئێران، بە شێوەیەکی فراوان چەکی قورس و نیوەقورسی ڕەوانەی شارەکانی ڕۆژهەڵاتی کوردستانی کردووە.\nبە پێی هەواڵی گەیشتوو بە ماڵپەڕی کوردستان میدیا، ڕۆژی دووشەممە ٣ی ڕەزبەر، سپای تێرۆریستی پاسدارانی ڕێژیم چەکی قورس و نیوەقورسی لە جۆرەکانی تۆپ و تانک و خومپارە لە شارەکانی سنە، مەریوان، سەقز و شنۆ جێگیر کردووە.\nهاووڵاتیانی کوردستان پێیان وایە ئەم کارانەی ڕێژیم بۆ دروستکردنی فەزایەکی ئەمنییەتییە لە کوردستاندا.\nهەروەها بەپێی دواین زانیارییەکان، ڕێژیم چەندین گوردان لە هێزە داپڵۆسێنەرەکانی خۆی لە پارێزگاکانی زەنجان و هەمەدان ڕەوانەی ڕۆژهەڵاتی کوردستان کردووە.\nلەم چەند ڕۆژەی دواییدا، سپای تێرۆریستی پاسداران، هێزێکی پۆشتەی بە چەکی قورس و نیوەقورس لە ناوچە سنوورییەکانی کوردستانی ئێران لەگەڵ هەرێمی کوردستانی عێراق جێگیر کردووە.\nسەرچاوەیەکی ئاگادار ڕایگەیاندووە : سپای تێرۆریستی پاسداران ١٠ مووشەکی نێوەندبڕی لە ناوچەی "کێلەشین" جێگیر کردووە.


جێفری چۆسەر - ویکیپیدیا، ئینسایکڵۆپیدیای ئازاد\nجێفری چوسەر (بە ئینگلیزی: Geoffrey Chaucer) لەدایکبووی ساڵی ١٣٤٣ زایینی، نووسەر، سترانبێژ، فەیلەسووف و سیاسەتوانی وڵاتی بریتانیا بوو.\nلەکاتێکدا تۆماری تایبەت بە ژیانی ھاوسەردەمانی لەوانە ولیام لانگلاند و پییڕل پەوت بە شێوەیەکی کرداری بوونی نییە، بەھۆی ئەوەی کە چۆوسە کارگوزارێکی حکومی بوو، ژیانی پیشەیی لە پێنج سەد نوسراودا زۆرباش تۆمار کراوە کە گەواھیدەری پیشەکەین. یەکەم تۆماری ژیانی چۆوسە لە ساڵی ١٣٥٧دا لە ھەژماری ماڵی ئەلیزابێس دی بێرگدا دەردەکەوێت کە کۆنتێنسەی ئۆڵستەر بوو، کاتێک لە ڕێگەی پەیوەندییەکانی باوکییەوە بوو بە خزمەتکاری ئەو خاتوونە خانەدانە کە فۆرمێکی باوی سەدەکانی ناوەڕاست بوو لە ڕاھێنانی پیشەیی کوڕان لە ئەسسپسواری و دامەزراندنی بە شکۆیانە. خاتوونی کۆنتێسە شووی بە ئێدواردی سێیەم کردبوو، ئەو پێگەیە چۆوسەی ھەرزەکاری لە بازنەی کۆشکی شاھانە نزیک کردەوە کە بە درێژایی ژیانی تێیدا مایەوە. لەوێ وەکو پیاوی شا، دیبلۆمات و کارگوزار کاری کرد و دواتریش لە نێوان ساڵەکانی ١٣٨٩ بۆ ١٣٩١ دا وەکو کارمەندی نوسینی کارەکانی پاشا کاری دەکرد.\nلە ساڵی ١٣٥٩دا لە قۆناغەکانی سەرەتای جەنگێکی سەد ساڵەدا، ئێدواردی سێیەم فەڕەنسای داگیرکرد و چۆوسە لەگەڵ لیۆنێڵی ئەنتوێرب، دۆقەی یەکەمی کلارێنس، ھاوسەری ئەلیزابێس وەکو بەشێک لە سوپای ئنگلتەرا چوون بۆ فەڕەنسا. لە ساڵی ١٣٦٠دا لەمیانەی گەمارۆدانی شاری ڕەیمسدا دەستبەسەرکرا. ئێدوارد ١٦پاوەندی بەخشی لە بەرامبەر ئازادکردنیدا، کە دەکاتە نزیکەی ١١ ھەزار و ٦١٠ پاوەند لە ساڵی ٢٠١٩دا و بەو شێوەیە چۆوسە ئازادکرا.\nلە دوای ئەمەوە ژیانی چۆوسە نادیارە، بەڵام وا پێدەچیت سەفەری بۆ فەڕەنسا و ئیسپانیا و فنلاندەرس کردبێت و دەشێت وەکو نامەبەرێک و ڕەنگە بۆ حەج چووبێت بۆ سانتیاگۆ دی کۆمپۆستێلا. لە دەوروبەری ساڵی ١٣٦٦، چۆوسە ھاوسەرگیری لەگەڵ فیلیپا دا ڕاوتدا کرد. خانمێکی بەردەستی شاژنی ئێدواردی سێیەم، فیلیپای ھەینۆڵت، بوو ھەروەھا خوشکی کاترین سوینفۆرد بو کە دواتر لە دەوروبەری ساڵی ١٣٩٦ی دا بوو بە ژنی سێیەمی جۆن گۆونت. نازانرێت چۆوسە و فیلیپا چەند منداڵیان ھەبووە، بەڵام بە گشتی سێ یان چواریان ئاماژەپێکراون. تۆماس چۆوسەی کوڕی پیشەیەکی بەناوبانگی ھەبوو وەک سەرۆکی دەستەی کارگوزارانی چوار پادشا، نێردەی وڵات لە فەڕەنسا و وتەبێژی خانەی گشتی. کچەکەی تۆماس، ئەلیس، ھاوسەرگیری لەگەڵ شازادەی سەفۆلکدا کرد. نەوەی نەوەی تۆماس کە دەکاتە سێ نەوەی دواتری جیۆفری چۆوسە، جۆن دی لاپۆل، بەگی لینکۆڵن، ئەو جێنشینە شاھانەیە بوو کە ڕیچاردی سێیەم پێش لاچوونی داینابوو. منداڵەکانی دیکەی جیۆفری بە ئەگەری زۆرەوە لەکاتی تاج لەسەرنانی ھێنری چوارەمدا بەشداربوون کە ئەلیزابێس و کوڕێکی دیکەی بە ناوی لویس چۆوسە بوون. چۆوسە کتێبی "Treatise on the Astrolabe" ی بۆ لویس نوسیبوو.\nبەپێی نەریت، چۆوسە یاسای لە پەرستگایەکی ناوخۆیی خوێند (کە میوانخانەیەکی کۆشکی شاھانە بوو). بوو بە ئەندامی کۆشکی شاھانەی ئێدواردی سێیەم وەکو valet de chambre, yeoman, esquire، پیشەیەک کە چەند ئەرکێکی فراوانی لەخۆگرتبوو. ھاوسەرەکەشی موچەی خانەنشینی کۆشکی پاشایی وەرگرت. چەندین جار سەفەری دەرەوەی وڵاتی کردووە کە ھیچ نەبێت بەشێک لە سەفەرەکانی وەکو ئەندامی شاند و لەمیانەی پیشەکەیدا بووە. لە ساڵی ١٣٦٨ دا ڕەنگە بەشداری زەماوەندی لیۆنێڵ ئەنتوۆرپ و ڤیۆلانتێ ڤیسکۆنتی، کچی گالیازۆی دووەمی ڤیسکۆنتێی لە میلان کردبێت. ھەر لەو ماوەیەدا، وا دادەنرێت کە چۆوسە لە شەرەفی بڵانشی لانکستەردا کە دوایین ھاوسەری جۆون گەونت بوو و لە ساڵی ١٣٦٩ بە نەخۆشی تاعون کۆچی دوایی کرد، کتێبی The Book of the Duchess ی نووسیبێت.\nساڵی دواتر، چۆوسە وەک بەشێک لە پەلاماری سەربازی چوو بۆ پیکاردی، لە ساڵی ١٣٧٣شدا سەردانی گینوا وفلۆرەنسی کرد. چەندین سکۆلاری وەکو سکیت، بۆیتانی و ڕۆولاند ئاماژە بەوە دەکەن کە لەم گەشتەیدا بۆ ئیتاڵیا، چۆوسە پێترارک و بۆکاسیۆی ناسیوە. ئەوان شیعری ئیتاڵی سەدەکانی ناوەڕاستیان پێناساند، فۆرم و چیرۆکگەلێک کە دواتر بەکاری ھێنان لە شیعرەکانیدا. مەبەست لە گەشتە دەریایییەکەیان بۆ ئیتاڵیا لە ساڵی ١٣٧٧دا نادیارە، بەپێی ئەو وردەکارییانەی مێژوونوس جان فرۆیسارت بێت، بۆ ڕێکخستنی ھاوسەرگیری بووە لە نێوان ڕیچاردی دووەم کە دواتر دەبوو بە پادشا و شازادەی فەڕەنسا، ئەمەش بۆ کۆتاییھاتنی جەنگی سەد ساڵە. گەر ئەمە ھۆکاری پشت سەردانەکەیان بووبێت، وادیارە کە سەرکەوتوو نەبووبن چونکە ھیچ زەماوەندێک ڕووی نەدا.\nلە ساڵی ١٣٧٨دا ڕیچاردی دووەم چۆوسەی وەک نێردراوێک (نێردەی نھێنی) نارد بۆ لای ڤیسکۆنتی و سێر جۆن ھاوکوود، کۆندۆتێری ئنگلیزی (سەرکردەیەکی بەکرێگیراو) لە شاری میلان. وا دەخەمڵێنرێت ھاوکوود ئەو کەسە بێت کە چۆسە لە کتێبی " Canterbury Tales "دا کەسایەتی سوارچاکەکەی لەسەر بنیات نابێت ئەمەش بەھۆی ئەو وەسفانەی چۆسەوە بۆ کارەکتەرەکە کە لەگەڵ بەکرێگیراوی سەدەی چواردەدا یەکدەگرێتەوە.\nئامژەیەک بەو ڕاستییەی کە پیشەی ئەو وەک نووسەرێک جێگەی پێزانین بووە، ئێدواردی سێیەم ڕۆژانە گاڵۆنێک مەی بۆ چۆوسە بڕیار لێدابوو بۆ ھەموو ژیانی و ئەمەش لە بەرامبەر کۆمەڵێک ئەرکی نادیاریکراودا. ئەمە بەخششێکی ناباو بوو بەڵام لە ڕۆژی ئاھەنگگێڕانی ڕۆژی قەشە جۆرجدا بوو لە ساڵی ١٣٧٤دا کە تێیدا وەک نەریتێک ھەوڵە ھونەرییەکان خەڵات دەکران، وا دادەنرێت ئەمە لە بەرامبەر بەرھەمێکی کۆنی شیعریدا پێی درابێت. نازانرێت کام لە بەرھەمەکانی چۆوسە ھاندەری خەڵاتەکە بوون، بەڵام پێشنیارکردنی ئەو وەک شاعیرێک بۆ پادشا ئەوی کرد بە شایستەی ئەو خەڵاتە خواردنەوەیییە تا دواتر ڕیچاردی دووەم ھاتە سەر تەخت و خەڵاتەکە لە ھەژدەی نیسانی ١٣٧٨دا کرا بە پارەی کاش.\nچۆوسە کارێکی زۆر گرنگی بەدەست ھێنا وەکو بەڕێوەبەری گومرگ لە بەندەری لەندەن و لە ھەشتی حوزەیرانی ساڵی ١٣٧٤دا دەست بەکاربوو. دەبێت بۆ ئەو ڕۆڵە گونجاو بووبێت بە گوێرەی ئەوەی دوانزە ساڵ بەردەوام بوو تێیدا کە ماوەیەکی درێژە بۆ وەھا پۆستێک لەو کاتەدا. ژیانی دوای دە ساڵی بە تۆمارنەکراوی ماوەتەوە بەڵام وا باوەڕ دەکرێت کە زۆربەی بەرھەمە بەناوبانگەکانی لەو ماوەیەدا نووسیبێت یانیش دەستی بە نووسینیان کردبێت. لە ڕێکەوتی چواری ئایاری ١٣٨٠دا ناوی لە تۆماری یاساییدا وەک تێوەگلاو ھاتووە لە کەیسی (دەستدرێژی کردن یاخود دەستبەسەرداگرتن)ی سیسیلیا چامپەین. مەبەستی تۆمارەکە ڕوون نییە بەڵام وا پێ دەچێت کە ڕووداوەکە ھەر زوو بە پێدانی پارە لە حوزەیرانی ھەمان ساڵدا چارەسەر کرابێت و لەکەیەکی وای لەسەر ناوبانگی چۆوسە جێ نەھێشتبێت. نازانرێت گەر چۆوسە لە کاتی شۆڕشی جوتیاراندا لە لەندەن بووبێت یاخود نا بەڵام گەر لەوێ بووبێت، ئەوا ڕابەرانی شۆڕشەکەی دەبینی کاتێک ڕاستەوخۆ بە خوار پەنجەرەی شوقەکەیدا تێپەڕ دەبوون لە ئەڵدگەیت.\nوا دەردەکەوێت لە کاتی کارکردنیدا وەکو بەڕێوەبەری گومرگ، چۆوسە گواستبێتییەوە بۆ کێنت بەھۆی ئەوەی وەک یەکێک لە کۆمسیارانی ئاشتی کێنت دیاریکرابوو لەکاتێکدا کە داگیرکاری فەڕەنسا ئەگەرێک بوو. وا بیر دەکرێتەوە کە لە سەرەتاکانی ساڵی ١٣٨٠ دا دەستی کردبێت بە کارکردن لەسەر The Canterbury Talesدا. ھەروەھا لە ساڵی ١٣٨٦دا بوو بە ئەندامی پەرلەمانی کێنت و لە ھەمان ساڵدا بەشداری دانیشتنی پەرلەمانی ناسراو بە «پەرلەمانی بێ وێنە» ی کرد. لەوە دەچێت ئامادەی زۆربەی ئەو ٧١ ڕۆژی دانیشتنی پەرلەمان بووبێت کە لەو کارەدا ٢٤٦ یۆرۆی وەرگرت. لە پانزەی تشرینی یەکەمی ئەو ساڵەدا، گەواھی لەسەر کەیسی Scrope v. Grosvenor دا. لە دوای ئەم بەروارەوە سەرچاوەی زیاتر لەبارەی فیلیپای ھاوسەری چۆوسەوە نییە و وا دادەنرێت کە لە ساڵی ١٣٨٧دا کۆچی دوایی کردبێت. لەو پشێوییە سیاسیانەی لۆردەکانی ئەپیڵاند دروستیان کرد، سەرەڕای ئەو ڕاستییەی کە چۆوسە بەشێکی باش لەو کەسانەی دەناسی کە لەو دۆخەدا لەسێدارەدارن، ڕزگاری بوو.\nلە ١٢ی تەممووزی ساڵی ١٣٨٩دا چۆوسە وەکو بەڕێوەبەری نووسینی کارەکانی پاشا دیاری کرا، کە تێیدا وەکو ڕێکخەری بنیاتنانی زۆربەی پڕۆژەکانی پاشا کاری دەکرد. لە ماوەی کارکردنیدا کاری زۆر گەورە دەستپێنەکرا بەڵام ھەندێک چاکسازی لە کۆشکی وێستمنستەر و کەنیسەی قەشە جۆرجدا کرد و بەردەوامی دا بە دروستکردنی شۆستەیەکی بورجی لەندەن، ھەروەھا پایەی بۆ ئۆڵۆمپیاتێک دروست کرد کە لە ساڵی ١٣٩٠ دا ڕێکخرا. ڕەنگە کارێکی قورس بووبێت بەڵام پارەیەکی باشی تێدا بوو: دوو شیلینگ لە ڕۆژێکدا کە سێ ھێندەی بڕی موچەکەی بوو لە کاری گومرگەکەدا. ھەروەھا چۆوسە وەک دەرگەوانی باخچەی گشتی پاشا دامەزرێندرا لە فێکنباوم کە زیاتر دامەزراندنێکی شەرەفمەندانە بوو.\n^ Robert DeMaria, Jr. , Heesok Chang, Samantha Zacher, eds, A Companion to British Literature, Volume 2: Early Modern Literature, 1450–1660, John Wiley & Sons, 2013, p. 41.\n^ Skeat, W. W. , ed. The Complete Works of Geoffrey Chaucer. Oxford: Clarendon Press, 1899; Vol. I, pp. xi–xii.\nکۆمنزی ویکیمیدیا، میدیای پەیوەندیدار بە جێفری چۆسەر تێدایە.\nبیبلیۆگرافیی سەرھێڵی چۆسەر\nجێفری چۆسەر لە ئینسایکڵۆپیدیای بریتانیکا\nکارەکانی جێفری چۆسەر لە پڕۆژەی گەتنبێرگ\nکارەکانی جێفری چۆسەر لە ئەرشیڤی ئینتەرنێت\nوەرگیراو لە «https://ckb.wikipedia.org/w/index.php?title=جێفری_چۆسەر&oldid=707718»\nئەم پەڕەیە دواجار لە ١٤:٣٤ی ١٩ی ئابی ٢٠٢٠ نوێ کراوەتەوە.


کەرمەی ئەنبار پێشوازیدەکات لەو ئاوارانه‌ی دەگەڕێنەوە\nلەم وێنەیەدا کە 26 تشرینی دووەم لەسەر ئینتەرنێت بڵاوکراوەتەوە، ئاوارە عێراقیەکان دەبینرێن کە دەگەڕینەوە بۆ ماڵەکانیان لە قەزای کەرمەی پارێزگای ئەنبار. [خاوەنی وێنە: فەرماندەیی ئۆپەراسیۆنەکانی بەغدا]\nزۆرینەی هەرەزۆری دانیشتوانی قەزای کەرمەی پارێزگای ئەنبار کە لەلایەن رێکخراوی "دەوڵەتی ئیسلامیی لە عێراق و شام" (داعش)ەوە ئاوارەکرابوون گەڕاونەتەوە بۆ ماڵەکانیان، ئیداره‌ی قەزاکە دووشەممە (17 ئەیلول) رایگەیاند.\nقائیمقامی کەرمە ئەحمەد موخلیف دولێمی بە دیارونای وت بە خەمڵاندن له‌سه‌دا 90 دانیشتوانی کەرمە گه‌ڕاونەتەوە ماڵەکانی خۆیان، کە پێشتر لە کەمپی ئاوارەکاندا بوون لە ئەنبار و بەغدا.\nوتی لەوکاتەوەی هێزە عێراقیەکان لە ئایاری 2016 داعشیان لە قەزاکە دەرکردووە، "لانیکەم 1,500 خێزان گەڕاونەتەوە بۆ ناوەندی قەزاكه و یەکەکانی سەر بە قەزاکە".\nدولێمی وتی زۆربەی ئەوانەی هێشتا چاوەڕوانی مۆڵەتی گەڕانەوەن "ئەندامی خێزانی چەکدارانی داعشن".\nلەم وێنەیەدا کە 1 تەمموز لەسەر ئینتەرنێت بڵاوکراوەتەوە سەربازێکی عیراقی دەبینرێت کە بەڵگەنامەکانی شۆفێرێکی عێراقی دەپشکنێت وەك بەشێك لە ئۆپەراسیۆنێكی ئەمنی لە قەزای کەرمە. [خاوەنی وێنە: وەزارەتی بەرگری عێراق]\nوتی ئەوانه رێگەیان پێنادرێت بگەڕێنەوە تا لەبەردەم دادگا راینەگەیەنن کە هیچ پەیوەندییان بە ئەندامانی خێزانەکانیانەوە نیە کە لە کردەی تیرۆریستییەوە تێوەگلاون.\nگەڕانەوەی دانیشتوانی قەزاکە هاوکاتە بە هەوڵەکانی بنیاتنانەوەی بیناكان و ژێرخانه رووخاوه‌كه‌ی.\nدولێمی وتی: "هاریکاریی بەسوودمان هەبووە لەگەڵ رێکخراوە نێودەوڵەتیەکان و حکومەتی خۆجێیی ئەنبار و دەزگا حکومییەکانی دیکە و پێکەوە کارمانکرد تا توانیمان بەسەر هەموو ئاستەنگەکاندا زاڵبین."\nوتی خزمەتگوزارییە سەرەتاییەکان کاردەکەن "و هەوڵەکانمان بەردەوامن".\nبڵاوکردنەوەی فراوانی هێزە ئەمنیەکان\nدولێمی وتی فەرماندەیی ئۆپەراسیۆنەکانی خۆرهەڵاتی ئەنبار و ئۆپەراسیۆنەکانی بەغدا بەرپرسن لە پاراستنی قەزای کەرمە.\nوتی: "هێزە ئەمنیەکان به‌فراوانی بڵاوەیان پێکراوه لە قەزاکەدا و تەرکیزی زۆر خراوەتەسەر پێویستی پتەوکردنی و پڕکردنەوەی هەر بۆشاییەك کە رێبدات بە تیرۆریستان دزەبکەنە نێو پایتەختەوە."\nوتیشی هێزە ئەمنیەکان بەردەوامن لە ئەنجامدانی گەڕان بەدوای پێگەکانی داعشدا بۆ شوێنهەڵگرتنی پاشماوەکانیان و جەختیکردەوە لەوەی ئیداره‌ی خۆجێی پاڵپشتی ئەم هەڵمەتە بەردەوامانە دەکات بۆ راگرتنی قەزاکە بە سەلامەتی و ئارامی.\nهه‌روه‌ها وتی خەڵکی ناوچەکە "پاڵپشتیی زۆر"یان پێشکەشی هێزە ئەمنیەکان کردووە بە هاریکاریکردن لەگەڵیان و دابینکردنی زانیاری کە بووەتە هۆی ژمارەیەك دەستگیرکردن و دۆزینەوەی حەشارگە و چەك و جبەخانەی داعش.\nبەکارکردن بە زانیاریی هەواڵگری، هەواڵگریی سەربازیی عێراق هەینی (14 ئەیلول) داواکراوێکی توندڕەوی لە قەزای کەرمە دەستگیرکرد له كه‌مینه‌كدا كه بەیاننامەکه ناوزه‌ندکرد بە كه‌مینه‌كی "به‌چڕی پلانبۆداڕێژراو".\nرۆژی دواتر، هەواڵگریی سەربازی سەرکەوتووبوو لە هەوڵێکدا بۆ "خستنه ته‌ڵه‌ی تیرۆریستێكه‌وه" و دەستگیرکردنی لە ناوچەی ئەلبوجاسم لە کەرمە.\nهەواڵگریی سەربازی لە بەیاننامەیەکدا رایگەیاند كه دەستبەسەرەکە "چەکدارێكی سەربە بەناو جەیشی موجاهیدین بوو" کە "بەشداریکردبوو لە ژمارەیەك لە ئۆپەراسیۆنی تیرۆریستیدا".\n3 خۆکوژ لە خۆرئاوای بەغدا کوژران\nهێزەکانی عێراق تۆڕێکی داعش هەڵدەوەشێننەوە لە کەرمە